Mae gan ffermydd llaeth rôl bwysig i chwarae pan mae’n dod i gynhyrchu bwyd cynaliadwy, medd ffermwr llaeth o Sir Fôn\nNews 19 Hydref 2021\nMae’r ffermwr llaeth o Sir Fôn William Williams, sydd wedi bod yn amaethu un o ffermydd cyngor y sir am fwy na 30 mlynedd, yn dweud mai teuluoedd amaethyddol yw sylfaen ein cymunedau lleol, ac yn hanfodol wrth gynhyrchu bwyd cynaliadwy a hefyd er mwyn lliniaru newid hinsawdd.\nErs yn ifanc mae William wedi gwirioni ar gynhyrchu llaeth, ac yn gofalu am ei fuches odro o 200 yng Nghlwch Dernog Bach, Llanddeusant, sy’n uned 400 erw o dir rhent ac 80 erw o dir a berchnogir yn breifat. “Cefais fy magu ar fferm laeth ac roedd fy nhad yn arfer godro 6 buwch. Fe’m hysbrydolwyd i gychwyn godro cyn gynted ag y medrwn,” meddai William.\nCychwynnodd William gyda dim ond 25 o wartheg godro, gan ehangu’r fuches wrth i’r cwotâu llaeth ddirwyn i ben, ond er gwaetha’r cynnydd mewn niferoedd ar ei fferm, mae’n dweud ei bod mor gynaliadwy ag y medr fod. “Rwyf o’r farn bod ein dull ni o ffermio llaeth yn gynaliadwy iawn. Rydym wedi bod yn amaethu yn y ffordd hon ers mwy na 50 mlynedd. Mae gennym ni fwy o wartheg ar ein daliad bellach ond, mae’n bwysig cofio, ar un adeg roedd mwy o ffermydd yn y cyffiniau hyn, tua 10 ohonynt. Roedd gan bawb lefelau stoc is, gyda buches o tua 10-20 buwch. Mae’r ffermydd hynny bellach wedi’u huno yn unedau mwy o faint, felly mae gennym lai o ffermydd, ond yr un nifer o wartheg yn yr ardal, i’r un nifer o erwau.”\nMae William yn bendant bod y newidiadau mewn amaethyddiaeth wedi cael effaith ar y gymuned leol. “All neb wneud bywoliaeth yn godro 20 o wartheg heddiw. Roedd yn rhaid i ni addasu ac mae hyn wedi newid cymunedau. Mae ysgolion wedi cau hefyd. Roedd 4 ysgol leol arfer bod yma, nawr 1 ysgol fawr sydd. Mae’r ffermydd llai o faint wedi mynd, yn debyg iawn i’r ysgolion bach. Mae’n drist mewn gwirionedd ac yn dangos mai ffermydd teuluol sy’n cadw cymunedau lleol yn fyw, yn ogystal â’n diwylliant a’r iaith Gymraeg,” meddai.\nMae William yn ffyddiog wrth sôn am ofalu am dir, bod y pridd yn iach a bod digonedd o borfa’n tyfu. Mae’r teulu’n tyfu india-corn a defnyddir gwrtaith o’r gwartheg a hynny heb ddefnyddio gwrtaith artiffisial. “Mae gennym bridd trwm yma, sy’n wych am dyfu porfa. Fodd bynnag mae hyn yn golygu bod yn rhaid i ni gadw’r gwartheg oddi ar y caeau yn y gaeaf, er mwyn diogelu’r pridd. Felly cedwir y gwartheg dan do dros y gaeaf a rhoddir silwair ac india-corn fel porthiant.\n“Mae’r gwartheg yn hanfodol er mwyn rheoli iechyd y pridd a chadw ecosystemau i ffynnu. Mae eu gwrtaith naturiol yn denu pryfed, sy’n cynorthwyo i’w ymddatod, yn gwella’r tir ac ansawdd y pridd gan hefyd fwydo’r ecosystem, o adar i ddraenogod. Mae gennym gydbwysedd da yma rhwng anifeiliaid yn pori ac yn cael eu cadw dan do, sy’n gweithio i’r tir a’r gwartheg.”\nNid yw cadw da byw da do yn cyfaddawdu eu hiechyd a lles, mae William yn awyddus i’w ddweud. “Mae gan ein gwartheg pob cysur sydd ei angen arnynt. Digon o aer glân, digon o le er mwyn symud o amgylch ac mae gennym fatiau rwber 2 fodfedd i’w cadw’n gysurus. Mae gennym system golau awtomatig hefyd, sy’n cynnau am 4 y bore ac yn diffodd am 10 y nos. Ar ddiwrnod tywyll mae hefyd yn cynnau yn ystod y dydd er mwyn i’r gwartheg gael y golau cywir.\n“Rydym yn gweithio’n agos iawn gyda’n milfeddyg er mwyn gwneud yn siŵr eu bod yn iach. Wrth ystyried diet y gwartheg dros y gaeaf, rydym yn gweithio gyda maethegydd sy’n cymryd samplau o’r india-corn a silwair, ac yna’n gwneud gwaith er mwyn gweld beth yw’r cymysgedd gorau i’r gwartheg. Maent yr un mor hapus dros y gaeaf ag y maint dros fisoedd yr haf.”\nMae William yn teimlo braidd yn rhwystredig wrth ystyried nwyon tŷ gwydr a’r effaith mae’r diwydiant llaeth yn ei gael ar yr hinsawdd, oherwydd y diffyg ymwybyddiaeth o’r gwahaniaeth rhwng carbon deuocsid a methan. “Gan amlaf cyfartaledd byd eang a ddefnyddir wrth drin a thrafod allyriadau amaethyddol, sy’n gamarweiniol. Wrth gwrs fod newid hinsawdd yn broblem frys i bob un ohonom. Heb amheuaeth yn fy marn i mae angen lleihau allyriadau nwyon tŷ gwydr ymhob sector, ac mae angen i bob gwlad chwarae ei rhan. Nid plannu coed ar dir lle medrir cynhyrchu bwyd yw’r ateb, oherwydd fydd hynny’n golygu gorfod mewnforio mwy o fwyd, o wledydd nad ydynt yn cadw i’r un safonau sydd gennym ni yma.”\nMae methan yn nwy pwysig yn yr amgylchedd, fodd bynnag mae William yn dadlau bod pwyntio’r bys at amaethyddiaeth yn gwneud rhai rhagdybiaethau cwbl anghywir. “Nid amaethu anifeiliaid sy’n bennaf gyfrifol am greu methan, ac yn gyffredinol mae data yn nodi fod ffermio da byw yn gyfrifol am tua chwarter yr allyriadau. Hefyd, mae carbon deuocsid yn cymryd canrifoedd i ddadfeilio yn yr atmosffer. Mae llosgi tanwydd ffosil hefyd yn ychwanegu i’r stoc nwy. Mae methan fodd bynnag yn nwy llifol sy’n dadfeilio’n gyflym ac, os yw’r cydbwysedd yn iawn, mae’n rhan o gylch sy’n bresennol yn naturiol. Felly mae’n anghywir dweud bod y ddau yn debyg.”\nMae cyfraniad da byw i allyriadau nwyon tŷ gwydr yn y DU yn debyg i ganran allyriadau nwyon tŷ gwydr o wastraff bwyd o gartrefi a busnesau (5%), ac yn llawer iawn is na’r hyn ddaw o drafnidiaeth (27%) neu gyflenwadau ynni (21%). Mae gwartheg a defaid yn y DU ddim ond yn cyfrif am 5.7% o’r allyriadau NET II (isel iawn) ac mae’r ffigwr hwnnw’n lleihau’n barhaus.\nNi ddylid rhoi’r bai am newid hinsawdd ar ffermio yng Nghymru, meddai William. “Yma ar y fferm er enghraifft, rydym nawr yn cynhyrchu mwy o laeth gyda llai o wartheg, felly rydym eisoes yn gweithio tuag at ein nodau sero-net. Bellach mae ein gwartheg yn cynhyrchu mwy o laeth ac mae cyfartaledd ein buches, a oedd arfer bod yn 5 neu 6 mil litr fesul buwch y flwyddyn 30 o flynyddoedd yn ôl, wedi codi i tua 9 mil litr fesul buwch y flwyddyn. Mae llawer iawn o waith wedi’i wneud dros y blynyddoedd i wella geneteg, effeithlonrwydd bwyd, a systemau cynhyrchu ac rwy’n meddwl gall ffermwyr fod yn rhan o’r datrysiad i daclo newid hinsawdd, ac nid y broblem.”\nMae’r teulu’n cymryd ei gyfrifoldeb i ofalu am yr amgylchedd o ddifrif, gan weithio gyda’i brynwr llaeth Glanbia ar archwiliad carbon er mwyn gweld sut allant wella’r hyn a wneir.\n“Rydym wedi cynnal archwiliad carbon yma ar y fferm ac rydym yn aros am y canlyniadau wrth Glanbia. Yr hyn sy’n fy nharo i fel problem yw nad oes dull safonol o archwilio ôl troed carbon. Mae angen ffordd safonol o fesur, a gobeithio bydd Llywodraeth y DU a Chymru yn medru dod o hyd i ffordd o’n cynorthwyo â hyn,” meddai William.\nMae ffermwyr yma yng Nghymru eisoes yn gwneud cyfraniad cadarnhaol trwy ddal a storio carbon yn y pridd a’r gwrychoedd, a thrwy dorri allyriadau, ac mae William o’r farn pan mae’n dod i archwiliad carbon, dylid hefyd gymryd rôl porfeydd a gwrychoedd i ystyriaeth wrth gyfrifo storio carbon, yn hytrach na dibynnu’n unig ar brosiectau plannu coed anferth.\n“Nid plannu ymhob man yw’r ateb o ran cynyddu storio ein carbon a delio gyda newid hinsawdd. Oes mae gennym ddarnau o dir y medrwn eu defnyddio, a byddwn yn gwneud hynny, ac mae gan y rhan fwyaf o ffermydd dir ymyol at y defnydd hynny, ond mae’r holl werthu ffermydd hyn ar hyn o bryd a defnyddio’r tir cynhyrchiol hwnnw, tir gellir cynhyrchu bwyd arno, ar gyfer plannu coed ddim yn gwneud synnwyr. Yr hyn sydd hyd yn oed yn fwy o bryder yw mai busnesau mawr o’r tu allan i Gymru sy’n prynu’r tir amaethyddol a phlannu coed arno er mwyn gwrthbwyso allyriadau carbon, a hynny heb iddynt newid eu harferion a dod yn fwy amgylcheddol gyfeillgar.”\nMeddai William, mae’n rhaid i gynnyrch llaeth barhau yn y gadwyn fwyd, er mwyn diogelwch bwyd a rhesymau maeth. “Nid ydym am weld ein hunain mewn sefyllfa mewn blynyddoedd i ddod lle nad oes gennym ffermwyr llaeth mwyach. Mae’r goblygiadau allai hyn ei gael ar ein diogelwch bwyd yn frawychus. Dylid hefyd ystyried bod ymgyrchoedd sy’n pardduo un grŵp bwyd, p’un ai fod hynny’n llaeth neu’n gig, yn gwneud ychydig iawn o synnwyr. Yr unig beth y mae hyn yn ei wneud yw rhyddhau’r allyrwyr carbon diwydiannol mwyaf o’u cyfrifoldeb.\n“Mewn gwirionedd, dylid annog cwsmeriaid i wneud dewisiadau gwybodus ynglŷn â sut a lle mae eu bwyd yn cael ei gynhyrchu. Mae gan gynnyrch llaeth stori dda i’w hadrodd. Fel sector rydym yn gwneud cynnydd o ran yr amgylchedd ac ar yr un pryd rydym yn bwydo poblogaeth sy’n gynyddol dyfu. Mae’r sector llaeth yn un hynod bwysig o ran diogelwch bwyd, yn enwedig oherwydd bod mwy na 6 biliwn o boblogaeth y byd yn bwyta’n cynnyrch a’n cynhwysion.\n“Mae ffermwyr llaeth Cymru, y DU a’r byd yn rhan o’r datrysiad cynaliadwy, a medrwn fod yn rhan o systemau bwyd cynaliadwy’r dyfodol.”


Yr ifanc a ŵyr: Siôn a Graham Land - BBC Cymru Fyw\nYr ifanc a ŵyr: Siôn a Graham Land\nimage copyrightRhys Parry/FfotoNant\nMae'r drymiwr Siôn Land wedi gwireddu breuddwyd drwy ddrymio ar fersiwn newydd o glasur recordiodd ei dad 35 mlynedd yn ôl - ac mae Graham Land wedi ymuno gyda fo i gyd-chwarae ar Dwylo Dros y Môr 2020.\nMae Graham, sy'n drymio gyda band Bryn Fôn ers 20 mlynedd, yn gerddor proffesiynol ac yn wyneb cyfarwydd ar y sîn cerddoriaeth Cymraeg ers degawdau.\nSiôn, sy'n astudio cynhyrchu cerddoriaeth yn Lerpwl, ydy drymiwr Alffa Band. Fe wnaeth eu trac Gwenwyn dorri record wrth gael ei ffrydio dros filiwn o weithiau ar Spotify.\nMae'n dweud mai un rheswm dros ei lwyddiant ydi'r ffaith iddo gael ei fagu ar aelwyd gerddorol yn Llanrug, ger Caernarfon.\nGraham Land: "Airdrumming mae Siôn 'di neud erioed"\nPan oedd Siôn yn fach, oedd gen i stafell yn Church Street, Caernarfon, fanna oedd Canolfan Gerdd William Mathias adeg hynny ac ro'n i'n gweithio efo nhw. Dwi'n cofio mynd â Siôn yna, mae'n rhaid oedd o tua pedair oed, a roedda ni wedi bod yn gwrando ar drac Dance on a Volcano gan Genesis.\nMa'n seven time signature, dim 4/4. 'Nath o ista tu ôl i'r dryms a dechrau chwarae hi a neshi un o'r double takes yna, a meddwl mae 'na rwbath serious yn mynd ymlaen yn fama!\nAirdrumming mae Siôn 'di neud erioed. Jest smalio chwarae dryms mid air a smalio bod gen ti sticks yn dy ddwylo.\nDwi'n cofio fo'n chwarae pêl-droed i Lanrug pan oedd o'n llai, wna i byth anghofio. Roedd hi'n obvious bod y bêl yn dod ato fo a bod o'n open goal a bod o jest methu methu - a dyma fo'n dechrau chwarae air drums a throi ei gefn ffordd arall. Roedd o'n gwneud twrw dryms a'i ddwylo fo'n mynd ffŵl sbîd a fi'n gweiddi "Siôn, Siôn" a'r bêl yn pasio fo.\nimage captionSiôn yn rhoi cynnig ar ddrymiau go iawn pan yn blentyn\nDwi heb ddysgu dryms i Siôn. Dwi'm yn meddwl bod rhywun am ofyn wrth ei dad sut ma' neud rwbath ond weithiau mae o'n chwarae trac i fi a gofyn "be' sy'n digwydd yn fanna". Faswn i'n gwrando a deud "dyma ma'n 'neud". Dydy hynna ddim yn digwydd gymaint dyddiau yma - be' mae Siôn yn neud ydy be' mae o wedi dysgu ei hun.\nDwi'n meddwl bod rhyw fath o respect yna - 'da ni'm actually yn deud.\nDwi 'di sgwennu cwpwl o ganeuon i Bryn Fôn. Un ydi'r Bardd o Montreal ac roedd Breichiau Hir (wnaeth rhyddhau fersiwn o'r gân eleni) wedi deud mai hwn oedd un o'r caneuon gorau yn yr iaith Gymraeg ers 30 mlynedd. Mae hynny'n debatable uffernol a faswn i ddim yn cytuno ond ro'n i'n licio darllen o - a dwi'n meddwl secretly bod yr hogia'n meddwl bod o'n cŵl bod nhw wedi deud hynny.\nimage copyrightS4C/Cwmni Da\nimage captionMae dadlwytho cyn chwarae gig neu fynd i'r stiwdio yn rhan o fod yn ddrymiwr\nDwylo Dros y Môr a'r 80au\nDwi'n meddwl bod rhywun o'r criw teledu oedd yn ffilmio Dwylo Dros y Môr tro yma wedi clywed mai fi wnaeth chwarae ar yr un gynta' a gofyn i fi chwarae am fod Siôn yn neud.\nYn yr 80au ro'n i'n chwarae efo lot o fandiau Cymraeg fatha Band Rhiannon, Omega a Mwg a wnaeth Myfyr Isaac ofyn i fi neud albwm gyntaf Caryl a'r Band. Wedyn neshi weithio efo Myfyr wedyn am flynyddoedd yn gwneud llwyth o sessions pan oedd S4C a HTV a BBC a ballu yn full swing.\nFelly, dim bod fi isho swnio'n blasé,ond roedd Dwylo Dros y Môr cynta' fel bod fi'n neud sesiwn arall - doedd y bobl i gyd ddim yn y stiwdio pan oedda ni'n recordio, roedd y band i mewn ac wedyn pawb arall yn canu wedyn.\nRoedd llwyth o raglenni yn digwydd ar y pryd, chat shows a game shows - sna'm byd yn digwydd rŵan. Ond doedd yna ddim YouTube a stwff fel yna pan oedda' ni'n dechrau - ella fasa pobl ochr arall o'r byd wedi gallu clywed dy gerddoriaeth. Rhai yn deud bod o'n haws rŵan a rhai yn deud bod o'n anoddach. Mae o'n anodd fod yn broffesiynol yn yr iaith Gymraeg fel cerddor.\nRocars yda ni\nDwi'n falch o ddweud bod Siôn a'r hogia' yn casáu Radio 1 fatha fi… os da ni'n mynd yn y car a Radio 1 ymlaen maen nhw'n deud 'o Dad nei di droi o i rwbath arall?'… 'iawn - grêt hogia, grêt'. Rocars yda ni. Mae Osian (mab canol Graham) yn gwrando ar stwff mwy jazzy ar y funud ond ma' Sion a fi dal i ddod 'nôl i roc - llwyth o betha' eraill hefyd, ond roc fwya'.\nimage captionSiôn Land ydi un hanner Alffa\nDydy Alffa yn gwneud yn dda ddim yn sioc rili. Un o'r gigs cynta' wnaeth nhw oedd yn Llanllyfni a roedda ni'n headleinio hwnna efo Bryn, tua pum neu chwe mlynedd yn ôl.\nAlffa oedd y band gyntaf ymlaen a neshi wrando arnyn nhw ac roedd 'na tua 10 o bobl yna yn y cae ar y pryd. Neshi sbïo arnyn nhw y diwrnod yna a ti'n gwybod bod rhywbeth sbeshal yn digwydd - felly ro'n i'n gwybod adeg yna.\nSiôn Land: "Roedd miwsig wastad yn y tŷ"\nRo'dd dad yn dysgu dryms yn y lle 'ma cyn i'r Galeri agor yng Nghaernarfon, a'r cof cynta' sgen i ydi bod yn y 'stafell a bod tu ôl i'r kit - ac oglau'r kit a'r pren.\nDoedd gen i ddim digon o nerth i hitio nhw'n iawn ond pan oedd dad yn chwarae nhw roedda nhw mor uchel - dwi'n cofio dychryn.\nMa' brodyr fi yn chwarae dryms hefyd - mae o fel bod rhywbeth yn ein gwaed ni bron. Pan oedda ni'n blant roedda ni'n constantly hitio byrddau. Dwi'n cofio pan o'n i'n tapio byrddau yn yr ysgol a'r athrawes mathemateg yn dweud o hyd 'Dim Graham Land wyt ti sti!'.\nimage captionGraham efo dau o'i feibion Osian a Siôn\nRo'n i wrth fy modd yn mynd i gigs bob hyn a hyn. Dwi'n cofio gig y Pafiliwn yn y Faenol pan o'n i tua chwech oed, mae 'na fideo ar Youtube ohona fi'n mynd fyny i nôl dada gan Dad ar y llwyfan. Dwi'n cofio bod yn rili annoyed achos roedd pawb yn y rhes yn ryfflo gwallt a dweud 'dos yn dy flaen', a do'n i ddim isho mynd a bod fatha plentyn bach.\n'Da ni'n deulu cerddorol. Dad wrth gwrs - ond mae Mam yn canu efo Côr Seiriol a chwarae piano.\nRoedd miwsig wastad yn y tŷ, a Dad yn gwrando ar fiwsig neu'n edrych ar DVDs fatha consart Led Zeppelin. Dyna pryd neshi weld John Bonham tro cynta'. Roedd Dad wastad 'di sôn amdano fo a John Bonham Led Zeppelin ydi un o influences mwya' fi.\nimage captionY Graham Land ifanc yn efelychu John Bonham gyda'i bîts a'i fwstash\nRoedd Dad yn gwrando ar Genesis, Black Sabbath, Led Zeppelin - rheiny neshi dyfu fyny yn gwrando arnyn nhw. Neshi ddim sylwi tan ro'n i'n mynd i dai pobl eraill faint o gerddoriaeth oedd yn tŷ ni.\nDo'n i ddim isho bod yn ddrymar ac ym mlwyddyn tri neshi ddechrau cael gwersi gitâr - ond wnaeth o ddim clicio. Wedyn pan o'n i'n naw oed geshi tua tair gwers dryms gan Dad ond do'n i ddim yn licio gwersi, a dwi'm yn meddwl oedd Dad isho roi gwersi i fi - jest rwbath oedd mam isho i ni neud.\nDwi'n meddwl bod Dad yn meddwl dylwn i wneud thing fy hun. Ti'n gorfod dilyn y rheola efo gwersi - a dwi ddim yn licio hynny am wersi miwsig achos ti'n dysgu ffordd nhw o neud rhywbeth a ro'n i isho ffeindio ffordd fy hun.\nimage copyrightShiwan Gwyn\nPan o ni'n tua 13 oed, neshi jest penderfynu ista tu ôl i kit yn iawn un diwrnod a gwneud ensemble i 'steddfod Llanrug a fi'n chwarae dryms - a dyna ni wedyn.\nRoedd Dad yn roid tips neu os o'n i angen help o'n i'n gofyn idda fo ond geshi ddim gwers ganddo fo.\nNeshi erioed fod yn embarrassed o Dad. Pan ro'n i'n ysgol uwchradd ro'n i jest yn meddwl bod o'n cŵl achos bod Bryn Fôn mor boblogaidd. A pan ti'r oed yna ti'n trio dangos dy hun - a ro'n i'n gallu dangos fy hun bod Dad yn chwarae dryms i Bryn Fôn.\n'O'n i wrth fy modd mynd i'w gigs nhw - a dal i fod. Yn 'steddfod blwyddyn diwetha' yn Llanrwst, neshi fod fatha personal assistant i Dad yn y gig yn pasio dŵr iddo fo a ballu.\nRoedd sefyll ar y llwyfan yn sbïo ar y band yn brofiad hollol wahanol achos mae bob un aelod o'r band yn gerddorion rili rili da - mae pobl yn sbïo dros faint o dda ydi band Bryn Fôn.\nMae Rhys Parry yn amazing ar y gitâr, John Williams yn nyts o dda ar y keyboards a gen ti Neil Maffia hefyd wrth gwrs! Sna'm llawer o gerddorion o'r lefel yna yng Nghymru - dyna pam dwi'n rili mwynhau bod rownd nhw.\nDwi erioed wedi sbïo arnyn fel rhyw 'Dad Band' - achos dyna literally ydi o i fi. Dwi bob tro wedi edmygu'r miwsig - yn enwedig pan ti efo nhw a sbïo arnyn nhw fel cerddor arall, a ffordd mae pawb yn jelio efo'i gilydd.\nimage copyrightRhys Parry\nimage captionBryn Fôn a'r band - gyda Rhys Meirion\nMa pobl 'di arfer efo Dad yn chwarae stwff Bryn Fôn ond pan mae o'n practisio ar ben ei hun ma'n gallu neud pethau nyts. Ti'n ista lawr a meddwl 'sut ddiawl ti'n neud hwnna?'.\nRoedd o'n class chwarae Dwylo Dros y Môr efo Dad. Roedd o reit od achos bythefnos cyn i Owain Roberts gysylltu i sôn am y peth, roedd Dad wedi dod â llwyth o casets lawr a mynd drwyddyn nhw i gyd. Casets roedd o'n chwarae arnyn nhw oedda nhw - roedd 'na gannoedd, ac un oedd Dwylo Dros y Môr.\nMae gen i ddiddordeb yn y cyfnod yna a'r bands oedd Dad yn chwarae efo nhw a dwi'n cofio meddwl wrth wrando fasa'n class os faswn i'n gallu chwarae ar un o'r tracs oedd o wedi chwarae - ac wedyn bythefnos wedyn geshi alwad ffôn ac union dyna oedd am ddigwydd.\nDwi wastad yn gweld fy hun yn meddwl mwy am be' dwi'n chwarae pan mae Dad yn gwylio. Yn y stiwdio o'n i'n dechrau mynd yn stressed neu'n gorfeddwl be o'n i'n chwarae ac roedd Dad yn deud "gwna be' ti 'di arfer gwneud" ac roedd o'n neis cael fo a'i brofiad i geidio fi.\nAdra, weithiau wna i wneud y busnas airdrums neu tapio ar y soffa a neith Dad joinio fewn ac mae o fel jam bach - ond efo Dwylo Dros y Môr, wnaetho ni ddim ymarfer na dim.\nimage captionY ddau yn recordio Dwylo Dros y Môr 2020 yn Stiwdio Sain\nPan oedda ni'n chwarae efo'n gilydd ac yn eistedd gyferbyn wnaeth o glicio yn strêt. Roedd o'n overwhelming achos roedd darn ohona fi wastad isho neud hynny pan ro'n i'n tyfu fyny - ac i fedru gwneud o - roedd o reit annisgwyl y teimlad pan wnaetho ni ddechrau chwarae. Roedd o'n brofiad bythgofiadwy a dwi'n ddiolchgar iawn bod o wedi gallu digwydd.\nBeth ydy'r albwm Cymraeg gorau erioed?\nGwyliwch gân o gyngerdd arbennig Bryn Bach\nYr ifanc a ŵyr? Geraint a Mari Lovgreen\nYr ifanc a ŵyr? Brynmor a Lloyd Williams


Trendiadau TG yn 2018 | callthepm.com - Blog Rheoli Prosiectau\n18/03/2018gan Imran ZamanDim SylwadauARTICLES\nMae mentrau yn cyd-fynd â'u technoleg weithredol a seilwaith TG i arwain eu harloesi mewn busnes digidol yn y blynyddoedd i ddod. Er mwyn i hyn ddigwydd, mae angen i weithwyr proffesiynol a gweithredwyr seilwaith, yn gyffredinol, gadw llygad ar y Tendidau TG hyn yn 2018.\nDatblygiad y Ganolfan Ddata yn 2018\nY datblygiad diweddaraf o fewn y Ganolfan Ddata sy'n mynd i dyfu yn 2018 yw Canolfan Ddata fel Gwasanaeth (DCaaS). DCaaS yw lle mae gan gleientiaid ganolfan ddata gorfforol oddi ar y safle i ddefnyddio'r rhwydweithio, gweinyddwyr, adnoddau cyfrifiadurol, a storio sy'n eiddo i'r darparwr DCaaS.\nBydd Platfform fel Gwasanaeth (PaaS) ac Isadeiledd fel Gwasanaeth (IaaS) yn gwerthu mwy o bŵer cyfrifiadol. Bydd gan y rhan fwyaf o gwmnļau mawr osodiad ar y safle, ond byddant yn canolbwyntio ar sut i ysgogi pwer pensaernïaeth anghymwys a chymylau anghymwys.\nBydd y ffabrig rhyng-gysylltiad ardystiedig yn newid i mewn i ffabrig ddynamig, wedi'i ddosbarthu a'i meddalwedd. Bydd hyn yn agor posibiliadau newydd trwy'r gallu i reoli, monitro a dosbarthu llwythi gwaith wrth i'r angen godi, neu ddarparu gwasanaethau WAN a LAN gan ddefnyddio API.\nDatblygiad Cyfrifiadura Cwmwl yn 2018\nNododd arolwg Cisco y byddai storio cymylau yn cynyddu mewn canolfannau data sydd ar gael ar-lein, cyfanswm cofnod o 370 EB. Disgwylir y bydd y gallu storio byd-eang yn symud i 600 EB ac yn cynyddu i 1.1ZB. Pan fydd hyn yn digwydd, dylech ddisgwyl cysylltedd rhyngrwyd gwell mewn cyflymder ac ansawdd. Disgwylir i chwaraewyr yn y gofod cysylltedd rhyngrwyd ddarparu rhwydweithiau 5G i gwrdd â'r angen hwn yn 2018.\nDatblygiad Rhithwir yn 2018\nMabwysiadu rhithwiriaeth gynyddol yn y prif ffrwd i'r pwynt ei fod yn dechnoleg aeddfed. Nodweddir hyn gan y shifft o VDI i DaaS a arweiniodd at ITaaS yn y pen draw. Yn 2018, mabwysiadir HCI y cyfeirir ato fel Seilwaith Hyper-Converged, a ddefnyddir i raddfa'r defnydd o dechnoleg cwmwl. Rydym hefyd yn mynd i weld datblygiad VDI i wneud rheoli perfformiad llwyth gwaith dynamig yn llawer symlach. Bydd cost rhithweithio hefyd yn gostwng yn 2018 gan ganiatáu i fwydo caledwedd ddigwydd.\nDatblygiad AI yn 2018\nBydd mabwysiadu parhaus yn 2018 o AI mewn rheoli rhestr, prisio, hysbysebu, warysau a chyflwyno. Bydd busnesau'n buddsoddi'n drwm mewn prosesau, offer a sgiliau i fanteisio ar y technegau a'r systemau sy'n cael eu gwella gan AI. Rydym am weld apps, gwasanaethau a cheisiadau sy'n ymgorffori rhywfaint o AI. Mae datblygiadau mewn busnesau fel ceir hunan-yrru, technoleg Face ID, Google / Syri / cynorthwy-ydd a datblygiad Watson yn IBM wedi dangos i ni pa mor flaengar mae AI yn dod. Rydym hefyd yn mynd i weld mwy o ddigwyddiadau yn y Gyfraith IP a Chudd-wybodaeth Celf Ymarferol.\nDatblygiad Rhyngrwyd o Bethau (IoT) yn 2018\nBydd yn agos at 5 trillion bunnill yn cael ei wario ar atebion IoT yn y blynyddoedd 5 nesaf. Mae hyn wedi cael ei hybu gan fabwysiadu tabledi, ffonau smart, a theclynnau sy'n gysylltiedig â'r rhyngrwyd. Un o'r effeithiau mwyaf arwyddocaol sydd gan IoT yw mewn manwerthu. Bydd cwmnïau'n mynd i ddefnyddio IoT mewn ffyrdd arloesol o reoli dwyn, rhestri trac a mynd o flaen cwsmeriaid.\nDatblygu Meddalwedd Menter yn 2018\nDywedodd ymchwil y byddai maint y farchnad BYOD (Dod â'ch Dyfais Eich Hunan) yn y farchnad menter symudol yn cael £ 52.8 biliwn enfawr gan 2021. Mae tuedd barhaus mewn Rheoli Symudedd Menter sy'n dod yn gyffredin. Mae hyn wedi arwain at dyfu yn nifer y apps busnes sy'n cael eu mewnforio i ddyfeisiadau symudol. Mae datblygu apps busnes ymhellach yn debygol o dyfu, yn union fel mewn defnyddwyr defnyddwyr; datblygir apps busnes yn fwy yn y blynyddoedd i ddod i ddarparu ar gyfer prosesau busnes yn ein hamgylcheddau menter. Mae gweithwyr yn defnyddio gwahanol ddyfeisiadau i wneud gwaith. Felly, bydd cynnydd mewn apps menter sy'n cefnogi systemau gweithredu a llwyfannau gwahanol i symleiddio'r cynhyrchiant.\nMae angen i fusnesau fanteisio ar y tueddiadau technolegol hyn yn eu penderfyniadau busnes a'u strategaethau arloesi, neu maent yn peryglu colli busnes i gystadleuwyr sy'n gwirio'r tueddiadau hyn. Mae'r dyfodol yn ddisglair mewn technoleg, ac mae prosesau cymhleth yn dod yn fwy syml wrth inni fynd.\nTueddiadau #IT yn 2018, Tueddiadau Technoleg #, Tueddiadau #Business, #Digital, #Data Centre, #Virtualisation a #Software Development\n© 2009-2018 Imran Zaman // CALLTHEPM.COM, Cedwir pob hawl.\nDysgu addasadwy ystwyth Datblygiad AI yn 2018 awtomeiddio data mawr Ailgynllunio'r broses fusnes Datblygiad Cyfrifiadura Cwmwl yn 2018 Cydymffurfio Datblygiad y Ganolfan Ddata yn 2018 DevOps Strategaeth fenter ddigidol Datblygu Meddalwedd Menter yn 2018 pensaernïaeth system fenter IaaS arloesi integreiddio Rhyngrwyd o Bethau Strategaeth TG TG Tueddiadau yn 2018 PaaS rheoli risg SaaS sddc Bygythiadau diogelwch darparu gwasanaeth rheoli gwasanaeth Datblygiad Rhithwir yn 2018 Llif gwaith


Home — Amdanom ni\nPlatfform yw’r elusen iechyd meddwl a newid cymdeithasol.\nNid ydym yn credu bod pobl na chymunedau wedi “torri” nac angen eu trwsio. Yr hyn sy’n ein gyrru ymlaen yw’r gred sylfaenol mai dull wedi’i seilio ar gryfderau yw’r sylfaen ar gyfer lles cynaliadwy i bawb.\nRydym yn defnyddio dull wedi’i lywio gan drawma i ddeall iechyd meddwl a thrallod emosiynol, ac ystyriwn nad yw’r systemau iechyd meddwl, a systemau iechyd, gofal cymdeithasol a’r sector cyhoeddus ehangach, bellach yn ‘addas i’w pwrpas’. Yn seiliedig ar fodelau salwch a/neu ddiffyg, maent yn gwadu’r gobaith a’r effaith i unigolion wella.\nRydym yn rhan o fudiad cymdeithasol ar ei gynnydd sy’n gweithio tuag at newid sylfaenol yn y ffordd y caiff gwasanaethau cyhoeddus eu darparu, fel eu bod yn cefnogi pobl ar drywydd lles cynaliadwy i fyw’r bywyd y maen nhw’n ei ddewis.\nRydym wedi gweithio yng Nghymru dan yr enw Gofal am 30 mlynedd, ac o 24 Gorffennaf, Platfform ydym ni.\nGallwch chi gymryd rhan yn ein gwaith trwy gydweithio â ni, ymuno â ni yn ein hymgyrch i wneud newid neu drwy roi rhodd i ni.\nGwelwch o ble rydyn ni wedi dod ac i le rydyn ni'n mynd. Gwyliwch ein ffilm animeiddiedig.


Abermaw – Lle rhyfeddol\nMap o'r Daith\nY Bermo Cynnar\nY Bermo yn Oes Fictoria\nDyngarwch Oes Fictoria\nTeithio a Thwristiaeth yn y Bermo\nBlog y Plant\nEglwys Saws Caerwrangon!\nFry ar y bryn uwchben Abermaw fe welwch eglwys enfawr. Ond pam mae hi’n cael ei hadnabod fel ‘Eglwys Saws Caerwrangon’?\nYdych chi wedi blasu saws Caerwrangon neu ‘Lea and Perrins Worcester Sauce’ erioed? Mae ei flas yn debyg i saws brown neu saws HP ond mae ychydig yn fwy dyfrllyd na’r rheiny. Gallwch ei dywallt dros sglodion i’w troi’n sbeislyd neu ei ychwanegu at fwyd megis pastai’r bugail i newis ei flas. Ond oeddech chi’n gwybod mai dau ddyn o’r enw Mr Lea a Mr Perrins greodd y saws hwn dros gan mlynedd yn ôl a rhoi’r enw saws ‘Lea and Perrins’ arno? Roedd y saws mor boblogaidd nes i’r ddau ddod yn bur gyfoethog.\nAr ôl i Mr Perrins farw, ei weddw Mrs Sarah Perrins a etifeddodd ei gyfoeth cyn symud i fyw i Abermaw. Clywodd am y cynlluniau i adeiladu eglwys fwy ar ben y bryn gan fod yr un yn y dref yn rhy fach ar gyfer yr holl bobl oedd eisiau mynd i’r eglwys i addoli! Byddai codi eglwys newydd yn costio llawer felly cynigiodd Mrs Perrins dalu am adeiladu’r rhan fwyaf ohoni. Cyn gorffen y gwaith, syrthiodd y tŵr i mewn i ganol yr eglwys, gan ddinistrio llawer o’r gwaith oedd eisoes wedi ei orffen. Ond daeth Mrs Perrins i’r adwy drwy gynnig rhagor o arian er mwyn adeiladu tŵr newydd – a’i wneud yn iawn y tro hwn! Gorffennwyd yr eglwys yn 1895 a’i chysegru i Sant Ioan. Fodd bynnag, i drigolion Abermaw ‘Eglwys Saws Caerwrangon’ fydd ei henw am byth!\nBedd y Ffrancwr\nPeth rhyfedd iawn yw gweld bedd Ffrancwr yn uchel ar ben y bryn - ond un rhyfedd oedd Auguste Guyard a dweud y gwir. Roedd Ffrainc yn wlad beryglus iawn yn ei gyfnod ef ac nid oedd yr awdurdodau’n cyd-fynd â’i syniadau. Wrth lwc, roedd ei ferched (y ddwy ohonyn nhw – y naill ar ôl y llall!) wedi priodi bechgyn o Abermaw ac felly fe ddihangodd Auguste i Gymru gan ymgartrefu yn Abermaw. Mae’n siŵr nad oedd hi’n hawdd cyfnewid Paris fawr, eang, am lethrau serth a llwybrau cul yr Hen Bermo ond nid oedd Auguste ar ei ben ei hun: roedd ganddo gwmni ci defaid o’r enw Cara. Byddai’n mynd am dro ar hyd y bryniau yng nghyffiniau Abermaw yn gwisgo côt lwyd laes a ffès goch ar ei ben – a chyda’i wallt gwyn llachar mae’n siŵr ei fod yn werth ei weld! Llwyddodd i ddofi jac-do a hebog yn ystod un haf. Bob nos byddai’r adar yn clwydo ar drawstiau’r atig. Tybed beth oedd Cara’r ci yn ei feddwl o hyn?\nDymuniad Auguste oedd cael ei gladdu ar y bryn a garai, uwchben y dref a roddodd loches iddo. Heddiw gellir gweld y bedd yn uchel ar ben y bryn (Rhif 3 ar y Daith Dreftadaeth).\nHobbits yn Abermaw?\nMae pawb bron wedi clywed am lyfrau JRR Tolkien, ‘The Hobbit’ a ‘The Lord of the Rings’. Ond oeddech chi’n gwybod bod Tolkien wedi ymweld ag Abermaw ac aros yn yr Hen Bermo, neu’r ‘Graig’ fel mae’r bobl leol yn galw’r lle? Wrth grwydro’r ardal hon efallai bydd y strydoedd troellog a’r lonydd cefn, y bythynnod bychain a’r hafnau yn y graig uwchben yn eich atgoffa o dref arbennig yn y Shire ..? Tybed a gafodd Tolkien ei ysbrydoli gan yr Hen Bermo wrth iddo greu Hobbiton? Efallai iddo gael ei ysbrydoli gan fwy na dim ond tref Abermaw. Mae sawl tebygrwydd rhwng map Tolkien o’r Shire a’r map o Abermaw a’r cyffiniau, gan gynnwys enwau lleoedd sy’n swnio’n debyg iawn i’w gilydd. Felly cofiwch droedio’n ofalus, ofalus yma – rhag ofn ichi ddod ar draws hobbit!\nPeryglon y Môr\nMae peryglon o bob math wedi wynebu morwyr ar hyd y canrifoedd ac fe all arfordir Cymru fod yn dwyllodrus a pheryglus iawn. Mae creigiau cudd, cerrynt a llanw cryf y môr, a thraethellau sy’n disgwyl yn farus am longau yn ddiarwybod iddynt. Os edrychwch o dan bont y rheilffordd yng nghei Abermaw fe welwch gerflun rhyfedd. ‘Y Ddalfa Olaf’ yw ei enw ac fe welwch dri physgotwyr o dair cenhedlaeth yn ymlafnio i ddod â’u helfa o bysgod i’r lan. Os cyffyrddwch y cerflun efallai y gallwch ddyfalu o beth y cafodd ei greu: marmor arbennig iawn o’r enw Carrera o’r Eidal yw’r garreg. Codwyd y garreg benodol hon o longddrylliad rai milltiroedd i ffwrdd o Abermaw. Suddodd y llong dri chan mlynedd yn ôl ac mae hi (a’r rhan fwyaf o’i llwyth) yn dal ar wely’r môr.\nWrth gerdded ar hyd y cei i gyfeiriad yr harbwr fe welwch feinciau i ymwelwyr eistedd arnynt. Mae un o’r meinciau wedi cael ei gosod i gofio am griw bad achub a foddodd wrth geisio helpu llong a oedd mewn trybini ar y môr. Fedrwch chi ddod o hyd i’r fainc? Mae’r orsaf bad achub ar brif bromenâd Abermaw yn ein hatgoffa o beryglon y môr a’n dyled ni i’r rhai hynny sy’n mentro’u bywydau i helpu eraill.\nUn o drychinebau enwocaf y môr yw hanes suddo llong y Titanic. Os cerddwch chi tuag at Adeilad yr Harbwrfeistr ym Mhen-y-cei fe welwch goflech a osodwyd er cof am Harold Lowe, 5ed Swyddog ar y Titanic. Bu’n byw yn Abermaw am nifer o flynyddoedd ac oherwydd ei ddewrder ef fe achubwyd llawer iawn o fywydau ar y noson dyngedfennol honno yn 1912.\nClowch y drws!\nTybed ydych chi wedi clywed y gân Saesneg sy’n dechrau gyda’r geiriau ‘What shall we do with a drunken sailor?’ erioed? A beth am yr ail bennill sy’n cynnig yr ateb ‘Put him in the brig until he’s sober’? Efallai nad dim ond morwyr oedd yn creu trafferth yn Abermaw ddau gan mlynedd yn ôl ond yn bendant, roedd gan y dref broblem – pobl wedi meddwi yn creu helynt. Penderfynodd pobl y dref geisio datrys y broblem drwy adeiladu ‘brig’ fel sydd yn y gân, sef math o garchar. Doedd y broblem ddim yn un fawr yn Abermaw mae’n siŵr, oherwydd carchar digon bach yw’r Tŷ Crwn. Mae’r adeilad yn grwn, wrth gwrs, ac wrth edrych yn fanwl fe welwch ei fod wedi cael ei rannu’n ddau hanner – er mwyn cloi’r merched a’r dynion ar wahân (doedd eu cadw gyda’i giydd ddim yn dderbyniol o gwbl). Gallwch edrych ar y ddwy gell a dychmygu pa mor erchyll fyddai cael eich cloi yno; dim toiled na lle ymolchi, dim gwres, dim golau. Hoffech chi dreulio noson yn y Tŷ Crwn tybed?\nDirgelwch y Pen a’r Ynys sydd ddim yn Ynys\nHeb fod ymhell o’r prom, ar ben pellaf llwybr concrid, fe welwch dwyni tywod Ynys y Brawd. Wrth gerdded ar draws y rhain efallai y gwelwch rywbeth rhyfedd iawn. Ym mhen pella’r llwybr edrychwch i fyny i’r dde – a dacw fo! Mae’n dri metr o daldra ac yn debyg iawn i ddyn pren cerfiedig y Maoi o Ynys y Pasg. Ond o ble daeth o tybed?\nFe ddywed y bobl leol wrthych chi ei fod wedi ymddangos o nunlle un noson yn 2010. Does neb yn gwybod sut na pham y daeth yno, ond roedd sibrydion ei fod wedi dod yno ei hun er mwyn bod yng nghysgod y cawr sy’n cysgu – bryncyn islaw Cadair Idris sy’n debyg i ben cawr yw hwnnw. Efallai y medrwch ei weld wrth sefyll ar y traeth. Ai dyna’r gwir tybed? Beth ydych chi’n ei feddwl? Wnaeth y pen ymddangos ohono’i hun? Tybed beth sy’n mynd drwy ei feddwl wrth iddo syllu draw dros y môr?\nEfallai ei fod yn meddwl am y bobl sydd wedi boddi yma. Arferai’r twyni tywod fod yn ynys (Ynys y Brawd). Mae’n anodd credu hyn heddiw wrth sefyll ar y twyni, ond môr peryglus gyda llanw grymus oedd i’w weld ers talwm lle mae’r llwybr concrid heddiw. Byddai’r cerrynt yn denu’r cychod at ddinistr ac fe gafodd tŵr golau a godwyd ar yr ynys er mwyn rhybuddio llongau ei falurio mewn storm. Pan adeiladwyd y llwybr concrid fe drodd lif y môr a’r afon i gyfeiriad arall er mwyn creu Harbwr Abermaw - ond dyna ddiwedd Ynys y Brawd.\nYnys sydd ddim yn ynys, a phen sydd wedi ymddangos o nunlle. Dyna ryfedd!\nY Mynydd Hudol\nWrth sefyll ar y cei ger yr harbwr, fe welwch y tu draw i bont y rheilffordd ac ymhell y tu hwnt i’r foryd fynydd mawr - dyma Gadair Idris. Mae’n fynydd hudol ac yn ôl y chwedl, cawr doeth oedd Idris a arferai eistedd yn ei gadair i syllu ar y sêr. Mae tair carreg enfawr ar droed y mynydd – Idris giciodd y rheiny pan oedd yn wyllt ulw gandryll rhyw ddiwrnod.\nMae chwedl arall yn honni mai Cadair Idris oedd tir hela Gwyn ap Nudd, brenin yr isfyd. Dywedir ei fod wedi hela ar y llethrau gyda haid o gŵn hela rhithiol o’r enw Cŵn Annwn mewn helfa wyllt. Roedd udo’r cŵn yn rhagfynegi marwolaeth pwy bynnag oedd yn eu clywed, er bod llên gwerin Cymru yn honni fod yr udo i’w glywed gryfaf pan fyddant yn bell i ffwrdd ac wrth iddynt nesáu bydd yr udo’n mynd yn dawelach ac yn dawelach! Ond arwydd o farwolaeth oedd y cŵn hyn, gyda’r cnud yn cipio enaid rhywun a’i gludo i’r isfyd.\nMae sôn hefyd fod ysbrydion ar y mynydd. Yn ôl rhai gwelir goleuadau rhyfedd yn ystod dyddiau cyntaf y flwyddyn ac mae llawer yn credu y bydd unrhyw un sy’n treulio noson ar y mynydd ar ei ben ei hun yn deffro un ai’n wallgof neu’n fardd!\nEfallai ei bod hi’n well i chi sefyll yn ddiogel ar y cei a syllu draw ar y mynydd o’r fan honno!\nTafarn yng Ngweithdy’r Crydd?\nCodwyd y rhan fwyaf o hen adeiladau Abermaw yn Oes Victoria ond mae ambell un yn hŷn na hynny hyd yn oed – a rhai dros 500 mlwydd oed. Mae llawer o’r tai hyn i’w gweld o gwmpas tafarn y Last Inn ac mae’n ddigon hawdd sylwi arnynt gan eu bod yn fychan iawn.\nOnd pam rhoi’r enw The Last Inn ar y dafarn tybed? Mae llawer o ymwelwyr yn credu mai’r rheswm am hyn yw’r ffaith mai dyma’r dafarn olaf wrth i chi adael y dref. Ond wrth ddod i mewn i’r dref o’r cyfeiriad hwnnw, dyma’r dafarn gyntaf!\nRoedd y Last Inn yn gartref i grydd ar un adeg. Mae pob crydd angen offer i wneud esgidiau – ac un o’r rhain yw’r ‘mul’ neu ‘lest’ - ‘last’ yn Saesneg. Siâp tebyg i droed wedi ei wneud o bren neu fetel yw hwn ac fe fyddai’r crydd yn rhoi lledr drosto er mwyn gwneud esgid neu fotasen o’r maint cywir, neu roi esgid arno i’w thrwsio. Felly nawr rydych yn gwybod o ble mae’r enw The Last Inn yn dod!\nAdeiladwyd Abermaw ar ddarn cul iawn o dir rhwng y môr a’r clogwyni ac fe godwyd llawer o dai ar lethrau’r graig. Gofynnwch i rywun fynd â chi i mewn i’r Last Inn. Yno fe gewch syniad pa fath o dai oedd y bythynnod hyn, gyda nenfydau isel, isel ac ystafelloedd tywyll. Craig y mynydd ydi wal gefn y dafarn ac mae ffynnon o ddŵr croyw yn tarddu o’r graig hyd yn oed, gan ffurfio pwll bychan - i mewn yn y dafarn!


Cyri Champaran handi Cig Oen Cymru gan The Curry Guy - Eat Welsh Lamb and Welsh Beef\nCyri Champaran handi Cig Oen Cymru gan The Curry Guy\nAmser coginio 50 mun\n900g coes Cig Oen Cymru PGI, ar yr asgwrn, wedi’i thorri’n giwbiau mân\n125ml olew mwstard\n1 ffon sinamon 5cm\n6 coden cardamom gwyrdd, wedi’u cleisio\n3 coden cardamom du, wedi’u cleisio (dewisol)\n2 ddeilen llawryf Indiaidd\n4 winwnsyn coch, wedi’u gratio\n10 ewin garlleg, heb eu plicio, wedi’u malu a’u torri’n fân\n1½ llwy de halen\n1 llwy fwrdd powdr tsili Kashmiri\n½ llwy de tyrmerig mâl\n2 lwy de coriander mâl\n2 lwy de cwmin mâl\n1 llwy de ffenigl mâl\n2 lwy de garam masala\n6 tsili gwyrdd llygad aderyn, wedi’u hollti i lawr y canol\n4 bylb garlleg cyfan\n3 llwy fwrdd (hael) ghee wedi’i doddi\nAr gyfer y sêl toes\n6 llwy fwrdd blawd plaen\nDiolch i The Curry Guy am y rysait\nY peth gorau i’w wneud yw puro’r olew mwstard yn gyntaf trwy ei fygu a gadael iddo oeri ychydig. Yna cynheswch eto dros wres uniongyrchol ac ychwanegwch y sbeisys cyfan a’r dail llawryf i drwytho am ryw 30 eiliad.\nTynnwch nhw oddi ar y gwres. Arllwyswch hanner yr olew mwstard i’ch pot clai. Os nad oes gennych un, defnyddiwch sosban fetel gyda chaead. Ychwanegwch y winwns wedi’u gratio, y garlleg wedi’i dorri, yr halen a’r holl sbeisys mâl. Trowch yn dda.\nYchwanegwch y tsilis gwyrdd, bylbiau garlleg cyfan a’r cig oen wedi’i dorri’n gwibiau mân. Arllwyswch yr olew mwstard sy’n weddill dros y cyfan a’i droi’n dda fel bod popeth wedi’i orchuddio’n gyfartal.\nNawr gwnewch does meddal gan ddefnyddio’r blawd ac ychydig o ddŵr. Ni fyddwch yn bwyta hwn, felly nid oes angen poeni gormod amdano. Mae ei angen i selio’r pot.\nGosodwch y toes meddal o amgylch ymyl y pot ac yna gosod y caead ar ei ben i’w selio.\nRhowch y pot wedi’i selio yn uniongyrchol ar y glo poeth yn rhan boethaf y tân a’i adael am 3 munud. Ysgwydwch y pot i symud y cynhwysion o gwmpas y tu mewn a’i roi ar y glo ar ran gwres isaf y tân. (Os ydych chi’n coginio ar hob, gan ddefnyddio sosban â chaead arni, coginiwch ar wres uchel am y 3 munud cyntaf, yna gostyngwch y gwres yn isel iawn am yr amser coginio sy’n weddill.)\nBob rhyw ddeg munud, codwch y potyn a rhowch ambell ysgytwad caled iddo. Bydd hyn yn helpu i sicrhau bod y cig yn coginio heb losgi gwaelod y pot.\nAr ôl tua 50 munud, bydd y cig y tu mewn yn frau ac yn ‘cwympo oddi ar yr asgwrn’ a bydd y bylbiau garlleg yn feddal braf. Ewch â’r potyn at y bwrdd a thynnwch y caead. Bydd yn creu argraff go iawn ac mae’r arogl yn anhygoel. Trowch y ghee wedi’i doddi i mewn a’i weini gyda reis neu fara naan.\nCyri Cig Oen Cymru a sbigoglys gan Cooking with Zainab\n1 awr 15 mun\nJalfrezi Cig Oen Cymru


Dolwyddelan Train Station | South Western Railway\nTrains to Dolwyddelan station\nDolwyddelan station live train times\nView up to two hours of live departures and arrivals status information for Dolwyddelan station, updated minute-by-minute. Check train times for any future services.\nDolwyddelan station information\nFind the station address, opening times and maps for Dolwyddelan station.\nDolwyddelan station address\nDolwyddelan ticket office opening hours\nDolwyddelan train station facilities\nGetting ready for your next journey? Whether you’re planning a trip or getting ready for your commute, find out everything you need to know about Dolwyddelan station facilities here before you travel. At most train stations you’ll find ticket machines to buy or collect tickets, as well as customer help points if you need a helping hand. There are also seating areas in most stations so you can sit back and relax while you wait for your train. For detailed information about the facilities available at Dolwyddelan station, take a look below.\nDoes Dolwyddelan station have ticket gates?\nIs there CCTV at Dolwyddelan station?\nAre there customer help points at Dolwyddelan station?\nAre there toilets at Dolwyddelan station?\nAre there baby changing facilities at Dolwyddelan station?\nAre there showers at Dolwyddelan station?\nIs there a waiting room at Dolwyddelan station?\nAre there seated areas at Dolwyddelan station?\nIs there a bureau de change at Dolwyddelan station?\nAre there luggage storage facilities at Dolwyddelan station?\nIs there a tourist information office at Dolwyddelan station?\nAre there luggage trolleys at Dolwyddelan station?\nAre there public telephones at Dolwyddelan station?\nIs there a post box at Dolwyddelan station?\nIs there Wi-Fi at Dolwyddelan station?\nIs there a cash machine at Dolwyddelan station?\nAre there shops at Dolwyddelan station?\nAre there cafés, pubs or restaurants at Dolwyddelan station?\nAre there ticket machines at Dolwyddelan station?\nCan I collect train tickets from Dolwyddelan station?\nAre smartcards issued at Dolwyddelan station?\nCan smartcards be topped up at Dolwyddelan station?\nCan smartcards be validated at Dolwyddelan station?\nAre there bus connections at Dolwyddelan station?\nAre there metro connections at Dolwyddelan station?\nDoes Dolwyddelan station have connections to a port?\nDoes Dolwyddelan station have connections to an airport?\nIs car hire available at or near Dolwyddelan station?\nDoes Dolwyddelan station have a taxi rank?\nIs there bike storage at Dolwyddelan station?\nIs there a sheltered bike storage area at Dolwyddelan station?\nIs there CCTV in the bike storage at Dolwyddelan station?\nIs bike hire available at or near Dolwyddelan station?\nIs there a ramp at Dolwyddelan station to get on the train?\nAre there accessible drop off or pick up points at Dolwyddelan station?\nAre there wheelchairs available at Dolwyddelan station?\nAre there accessible ticket machines at Dolwyddelan station?\nIs there a lowered ticket counter at Dolwyddelan station?\nAre there induction loops at Dolwyddelan station?\nAre accessible taxis available at Dolwyddelan station?\nIs staff help available at Dolwyddelan station?\nAre there accessible public telephones at Dolwyddelan station?\nAre there accessible toilets at Dolwyddelan station?


Recycling data for WEEE | Fy Ailgylchu Cymru\nMae gwastraff trydanol ac offer electronig yn dod yn rhan fawr o wast y DU fel cymdeithas defnyddwyr modern, gyda thua 1.3 miliwn tunnell o nwyddau electronig yn cael eu taflu allan bob blwyddyn, rhyw 38 y cant o’r cyfanswm yma sydd yn cael ei ailgylchu. Mae’r broses o adfer deunyddiau wedi symud ymlaen yn y blynyddoedd diweddar, gyda 75 y cant o eitemau trydanol yn 2010 yn cael ei ailddefnyddio neu gael y deunyddiau wedi eu hadfer yn llwyddiannus.\nMae peiriannau mawr yn y cartref, er enghraifft oergelloedd a pheiriannau golchi yn 40 y cant o eitemau electronig, ond mae hefyd yn cynnwys teledai, peiriannau bach y cartref, teganau electronig a nwyddau trydanol eraill.\nMae ailgylchu eitemau electronig yn anodd oherwydd amrywiaeth y deunyddiau sydd yn rhan o’r cynnyrch (ac mae rhai ohonynt yn beryglus, fel mercwri neu gadmiwm) ac amrywiaeth y cynnyrch eu hunain. Tra mae prosesau ailgylchu yn amrywio yn fawr oherwydd y wahanol ddeunyddiau, mae’r rhan fwyaf yn cynnwys gwahanu'r cydrannau unigol felly mae’n bosibl eu prosesu ar wahân.\nMae’r proses olynol yn fersiwn symlach o’r proses ailgylchu eitemau trydanol, oherwydd amrywiaeth y prosesau sydd yn cael eu defnyddio i ailgylchu peiriannau electronig gwahanol.\nFedrwch ddysgu sut i ailgylchu eitemau trydanol a nwyddau gwynion ar wefan Cymru yn Ailgylchu.\nSwm a ailgylchwyd 19,607t\nCO2 a osgowyd 3,529t\nAmcangyfrif o arbedion gwaredu £2,215,593\nCasgliad: Mae gwastraff WEEE yn cael ei gasglu o bwyntiau gollwng WEEE dynodedig a’i gludo i gael ei brosesu.\nDidoli: Mae’r cynnyrch yn cael eu didoli gyda llaw er mwyn echdynnu deunyddiau er enghraifft batris a chopr i sicrhau ansawdd, cyn mae’r deunyddiau yn cael eu rhacsio i leihau eu maint i tua 100mm. Mae hwn yn paratoi deunydd ar gyfer yr ail broses ac yn sicrhau fod offer gyda data sensitif yn cael ei dinistrio.\nYsgwyd: Mae’r deunydd wedi’i rhacsio yn cael ei ollwng i mewn i hopiwr ysgwyd i ledaenu o allan fel ei bod yn symud yn gyfartal ar y beit cludo. Mae’r deunydd yna yn cael ei lleihau eto, ac wedyn mae’n barod i gael ei didoli.\nEchdynnu llwch a dileu metel: Mae llwch yn cael ei echdynnu a’i chludo ar gyfer gwaredu amgylcheddol. MAe haearn a dur yn cael eu dileu gan ddefnyddio magnetau electronig ac yna’n cael eu casglu a’u storio mewn cynwysyddion mawr, yn barod i gael eu gwerthu.\nGwahanu dŵr: mae plastigion yn cael eu gwahanu oddi wrth wydr a byrddau cylched a weiren copr gan ddefnyddio bwrdd claf, dŵr a sigladau cyson.\nI ble mae ailgylchu WEEE Cymru yn mynd?\nSims Group UK Ltd, Allt-yr-yn, Wales 3,141t\nSims Group UK Ltd, Nottingham, England 2,774t\nMekatek Ltd, Carmarthen, Wales 1,597t\nERP UK, London, England 1,281t\nMekatek Ltd, Tredegar, Wales 833t\nSims Group UK Ltd, Blaenhonddan, Wales 800t\nViridor, St Helens, England 757t\nS Norton and Co Ltd, Sefton, England 695t\nEuropean Metal Recycling Ltd, Cardiff, Wales 520t\nSims Group UK Ltd, City of Bristol, England 373t\nOverton Recycling Ltd, Dudley, England 361t\nSims Group UK Ltd, West Bromwich, England 324t\nEuropean Metal Recycling Ltd, Walsall, England 322t\nunspecified, unspecified, Unspecified 1,179t\nERP, unspecified, Unspecified 202t\nunspecified, Turkey 148t\nunspecified, Italy 113t\nunspecified, Karachi, Pakistan 107t\nDiamond Steel Industry, Karachi, Pakistan 104t\nunspecified, Portugal 82t\nunspecified, unspecified, Belgium 56t\nunspecified, unspecified, Bulgaria 56t\nunspecified, Finland 56t\nunspecified, France 56t\nunspecified, Germany 56t\nunspecified, Norway 56t\nunspecified, unspecified, Turkey 55t\nunspecified, India 8t


Cyngor Gwynedd yn ystyried creu cynllun celfyddyd trwy bresgriptiwn\nMae Cyngor Gwynedd yn ystyried sefydlu cynllun celfyddydol newydd trwy gynnig presgripiwn er mwyn cyfrannu at iechyd a lles, gan wireddu hyn trwy ddulliau digidol.\nMae’r byd wedi ei droi wyneb ar ei waered yn sgil argyfwng coronafirws ac mae pob rhan o gymdeithas wedi ei effeithio gan y pandemig. Un o’r heriau yn ystod y cyfnod hwn yw ceisio edrych ar ôl ein iechyd a lles meddyliol, gyda straen, gorbryder, unigrwydd ag iselder yn effeithio ar lawer ohonom.\nRoedd Celfyddydau Cymunedol Cyngor Gwynedd wedi bwriadu ymchwilio i’r posibiliadau o sefydlu cynllun celfyddydol newydd i bobl Gwynedd drwy gynnig presgripsiwn arbennig cyn i’r firws daro. Wedi cryn ystyriaeth penderfynwyd parhau â’r gwaith er gwaethaf ansicrwydd y sefyllfa bresennol.\nMae cynlluniau Celfyddyd ar Bresgripsiwn ar gael mewn amryw o ardaloedd eraill yng Ngwledydd Prydain ond nid yma yng Ngwynedd ar hyn o bryd.\nEglurodd Gwawr Wyn Roberts, Swyddog Datblygu Celfyddydau Cymunedol Cyngor Gwynedd: “Mae cynlluniau o’r fath yn galluogi pobl dderbyn presgripsiwn i fynychu neu wneud gweithgaredd celfyddydol e.e. arlunio, canu, dawnsio, actio ayb er mwyn eu galluogi i fynegi eu hunain a chyfrannu’n gadarnhaol at eu hiechyd a’u lles.\n“Gyda dyfodiad COFID-19 credwn y bydd y galw am y math yma o gyfleoedd yn fwyfwy pwysig wrth i gymdeithas ddygymod ag adfer yn raddol, felly penderfynwyd parhau â’r gwaith ymchwil.”\nY cam cyntaf yw treulio cyfnod yn ymchwilio i’r dulliau fwyaf addas i gynnal cynllun o’r fath. Cwmni CELyn fydd yn arwain y gwaith pwysig hwn mewn cydweithrediad â Grŵp Llywio’r prosiect.\nDywedodd Caryl Elin Lewis o Gwmni CELyn: "Rydym yn falch iawn o gael ein penodi i ymgymryd â’r gwaith ymchwil hwn. Mae wedi ei brofi y gall cymryd rhan yn y celfyddydau atal clefydau a gwella iechyd a lles.\n“Mae potensial mawr i uchafu statws y celfyddydau yng Ngwynedd a'i rôl mewn gwella iechyd a lles trigolion, rydym yn edrych ymlaen at helpu wireddu hyn."\nArchwilio dulliau digidol o weithio\nDywedodd y Cynghorydd Gareth Thomas, Aelod Cabinet Cyngor Gwynedd dros ddatblygu’r Economi a Chymuned: “Bydd yr ymchwil yn cychwyn yn raddol dros yr wythnosau nesaf, a bydd gofyn i ni ymateb i sefyllfa’r pandemig a threialu dulliau o weithio pan mae’r sefyllfa yn caniatáu.\n“Mae’n debygol y bydd archwilio dulliau digidol o weithio yn rhan allweddol o’r cynllun, er rydym hefyd yn gobeithio y bydd modd cynnal gweithgareddau wyneb yn wyneb yn y dyfodol pan fydd modd gwneud hynny’n ddiogel.”\non 16/04/2020 - 06:09 pm


Ai Gŵyl i Gristnogion Ydy’r Nadolig? Ydy’r Nadolig yn ŵyl Feiblaidd?\nMae miliynau o bobl ar draws y byd yn credu mai gŵyl i ddathlu pen-blwydd Iesu Grist yw’r Nadolig. Fodd bynnag, a ydych chi erioed wedi gofyn a oedd Cristnogion y ganrif gyntaf, y rhai a oedd yn byw yn nes at amser Iesu, yn dathlu’r Nadolig? Ac ydych chi’n gwybod beth mae’r Beibl yn ei ddweud am benblwyddi? Bydd ateb y cwestiynau hyn yn ein helpu i weld a yw’r Nadolig yn ŵyl y dylai Cristnogion ei chadw neu beidio.\nYn gyntaf, does dim sôn yn y Beibl am ddathlu pen-blwydd Iesu neu unrhyw un ffyddlon arall a oedd yn addoli Duw. Mae’r Ysgrythurau yn cyfeirio at ddau unigolyn yn unig a oedd yn dathlu eu pen-blwydd. Doedd yr un ohonyn nhw’n addoli Jehofa, Duw’r Beibl, ac yn ystod y dathliadau pen-blwydd hyn, digwyddodd rhywbeth drwg. (Genesis 40:20; Marc 6:21) Yn ôl yr Encyclopædia Britannica, roedd y Cristnogion cynnar yn gwrthod dilyn “yr arfer paganaidd o ddathlu pen-blwyddi.”\nAr ba ddyddiad y cafodd Iesu ei eni?\nDydy’r Beibl ddim yn dweud yn union pryd y cafodd Iesu ei eni. “Ni ellir dyfalu union ddyddiad genedigaeth Crist o ddarllen y Testament Newydd neu unrhyw ffynhonnell arall,” meddai’r Cyclopedia gan McClintock a Strong. Os oedd Iesu eisiau i’w ddisgyblion ddathlu ei ben-blwydd, oni fyddai wedi gwneud yn siŵr eu bod nhw’n gwybod ei ddyddiad geni?\nYn ail, does dim cofnod yn y Beibl fod Iesu neu unrhyw un o’i ddisgyblion wedi dathlu’r Nadolig. Yn ôl y New Catholic Encyclopedia, cafodd dathlu’r Nadolig ei grybwyll am y tro cyntaf “yng Nghronograff Philocalus, hynny yw, almanac Rhufeinig sy’n dyddio’n ôl i’r flwyddyn 336 OG.” Mae’n amlwg fod hynny ymhell ar ôl i’r Beibl gael ei gwblhau a chanrifoedd ar ôl i Iesu fod ar y ddaear. Felly, mae McClintock a Strong yn nodi “na chafodd dathlu’r Nadolig ei sefydlu gan Dduw, ac nid yw’n tarddu o’r Testament Newydd.” *\nPa ddigwyddiad y gofynnodd Iesu i’w ddisgyblion ei gynnal?\nRhoddodd Iesu, yr Athro Mawr, gyfarwyddiadau clir i’w ddisgyblion ynglŷn â’r yr hyn roedd eisiau i’w ddilynwyr ei wneud, ac mae’r cyfarwyddiadau hyn wedi eu cofnodi yn y Beibl. Fodd bynnag, dydy dathlu’r Nadolig ddim yn un ohonyn nhw. Nid yw athro ysgol eisiau i’w ddisgyblion fynd y tu hwnt i’r cyfarwyddiadau a roddwyd iddyn nhw, ac nid yw Iesu yn dymuno i’w ddilynwyr fynd “y tu hwnt i beth mae’r ysgrifau sanctaidd yn ei dweud.”—1 Corinthiaid 4:6.\nAr y llaw arall, mae ’na un digwyddiad roedd y Cristnogion cynnar yn gwybod yn iawn amdano—y gwasanaeth i goffáu am farwolaeth Iesu, neu’r Goffadwriaeth. Gwnaeth Iesu ei hun ddweud wrth ei ddisgyblion pa bryd i wneud hyn a sut. Mae’r cyfarwyddiadau penodol hyn, yn ogystal ag union ddyddiad ei farwolaeth, wedi eu cofnodi yn y Beibl.—Luc 22:19; 1 Corinthiaid 11:25.\nFel yr ydyn ni wedi gweld, gŵyl sy’n dathlu pen-blwydd ydy’r Nadolig, a doedd y Cristnogion cynnar ddim yn dilyn yr arferiad paganaidd hwnnw. Ar ben hynny, dydy’r Beibl ddim yn dweud bod Iesu nac unrhyw un arall wedi dathlu’r Nadolig. Yng ngoleuni’r ffeithiau hyn, mae miliynau o Gristnogion ledled y byd wedi dod i’r casgliad nad ydy’r Nadolig yn ŵyl y byddan nhw’n ei dathlu.\n^ Par. 6 Am fwy o wybodaeth ynglŷn â thraddodiadau’r Nadolig a’u tarddiad, gweler yr erthygl “Our Readers Ask . . . What Are the Facts About Christmas?” yn y Tŵr Gwylio Saesneg 1 Rhagfyr 2014, sydd ar gael i’w ddarllen ar lein yn www.jw.org.


Cyfesurynnau: 51°59′42″N 3°47′42″W / 51.995°N 3.795°W / 51.995; -3.795\nLlanymddyfri yn: Sir Gaerfyrddin\nTref farchnad a chymuned yng ngogledd-ddwyrain Sir Gaerfyrddin yw Llanymddyfri (Saesneg Llandovery). Saif y dref ar lan Afon Tywi lle mae'r priffyrdd A40 ac A483 yn cyfarfod. Enwyd epoc, sy'n rhaniad o amser daearegol, ar ôl y dref: Epoc Llanymddyfri.\nAdeiladwyd Castell Llanymddyfri gan y Normaniaid yn 1110, ond cipiwyd ef gan y Cymry cron yn syth. Newidiodd ddwylo nifer o weithiau yn y ganrif a hanner nesaf. Yn ystod gwrthryfel Owain Glyndŵr, defnyddiwyd y castell gan Harri IV, brenin Lloegr, a ddienyddiodd Llywelyn ap Gruffudd Fychan yn y dref. Ymosododd byddin Glyn Dŵr ar y castell yn 1403, ac mae wedi bod yn adfail ers hynny.\nFfrainc (Llydaw) - Pluguen/Pluguffan\nWedi dod o "https://cy.bywiki.com/w/index.php?title=Llanymddyfri&oldid=3106528"\nNewidiwyd y dudalen hon ddiwethaf ar 18 Awst 2017, am 19:17.


Message: DOMDocument::loadXML(): Entity 'LndMrdthc' not defined in Entity, line: 5\nMessage: DOMDocument::loadXML(): Entity 'ElwnEvnsc' not defined in Entity, line: 5\nMessage: DOMDocument::loadXML(): Entity 'AlLlWlmsc' not defined in Entity, line: 5\nMessage: DOMDocument::loadXML(): Entity 'JlnShprdc' not defined in Entity, line: 5\nMessage: DOMDocument::loadXML(): Entity 'NIEvnsc' not defined in Entity, line: 5\nMessage: DOMDocument::loadXML(): Entity 'BaGALlWc' not defined in Entity, line: 5\nMessage: DOMDocument::loadXML(): Entity 'ALlWilc' not defined in Entity, line: 5\nMessage: DOMDocument::loadXML(): Entity 'GwnwnDdnsc' not defined in Entity, line: 5\nMessage: DOMDocument::loadXML(): Entity 'MeicStvnsc' not defined in Entity, line: 5\nMessage: DOMDocument::loadXML(): Entity 'ArtWal2c' not defined in Entity, line: 5\nMessage: DOMDocument::loadXML(): Entity 'Drysc' not defined in Entity, line: 5\nMessage: DOMDocument::loadXML(): Entity 'GwynThoc' not defined in Entity, line: 5\nMessage: DOMDocument::loadXML(): Entity 'AlLlywWlmss' not defined in Entity, line: 5\nMessage: DOMDocument::loadXML(): Entity 'Mbnc' not defined in Entity, line: 5\nMessage: DOMDocument::loadXML(): Entity 'Llsllfruc' not defined in Entity, line: 5\nMessage: DOMDocument::loadXML(): Entity 'Caerwync' not defined in Entity, line: 5\nMessage: DOMDocument::loadXML(): Entity 'YsgBeirc' not defined in Entity, line: 5\nMessage: DOMDocument::loadXML(): Entity 'GrwnWlmsc' not defined in Entity, line: 5\nMessage: DOMDocument::loadXML(): Entity 'TrNwddc' not defined in Entity, line: 5\nMessage: DOMDocument::loadXML(): Entity 'TKndlc' not defined in Entity, line: 5\nMessage: DOMDocument::loadXML(): Entity 'OxBIwpc' not defined in Entity, line: 5\nLLYWELYN-WILLIAMS, ALUN (ALUN RHUN LLEWELYN WILLIAMS), (1913 - 1988), bardd a beirniad llenyddol | Y Bywgraffiadur Cymreig\nLLYWELYN-WILLIAMS, ALUN (ALUN RHUN LLEWELYNWILLIAMS), (1913 - 1988), bardd a beirniad llenyddol\nEnw: Alun Llywelyn-Williams\nDyddiad geni: 1913\nPriod: Alice Phoebe Llywelyn-Williams née Stocker\nRhiant: Margaret Ann Williams née Price\nRhiant: David Llewelyn Williams\nMaes gweithgaredd: Barddoniaeth; Llenyddiaeth ac Ysgrifennu\nAwdur: Gerwyn Williams\nGanwyd AlunLlywelyn-Williams ar 27 Awst 1913 yng Nghaerdydd, a'i fagu yn 39 Ffordd Penylan, Y Rhath, a 33 Ffordd Ninian, Parc y Rhath lle y symudodd ei deulu i fyw pan oedd yn 18 mis oed. Ef oedd yr ieuengaf o dri phlentyn DrDavid LlewelynWilliams (1870-1949), Swyddog Meddygol Iechyd Cymru, a hanai o Fwlchgwyn, Caerhun, Talybont, Dyffryn Conwy, a'i briod Margaret AnnPrice (1875-1948) o'r Rhyl.\nYn anarferol ar y pryd o gymharu â'i gyfoeswyr llenyddol Cymraeg, fe'i magwyd ar aelwyd ddosbarth canol broffesiynol yng Nghaerdydd. Er mai Saesneg oedd y prif gyfrwng, ni olygai hynny mai aelwyd Seisnigaidd mohoni: dywed fod ganddo 'rith gof amdanaf yn hogyn bach yn chwarae ar fy mhen fy hun yn Gymraeg; ond rhaid bod perygl yn gynnar iawn i'r Saesneg gymryd y lle blaenaf, oherwydd gallaf glywed llais fy nain yn fy nwrdio, ac yn annog arnaf y pwysigrwydd o fedru dwy iaith, "am fod dwy ffenestr ar y byd yn well nag un", meddai hi' ('Theresa'). Dywedodd mai 'modryb' o'r enw RitaGould 'a'm harweiniodd gyntaf at deyrnas llenyddiaeth' ('Theresa') a'i gyflwyno, drwy gyfieithiad Saesneg CharlotteGuest, i'r Mabinogion. Ond dan bwysau ei dad, a deimlai'n angerddol am Gymru a'r Gymraeg, yr astudiodd Gymraeg yn bwnc yn y chweched dosbarth. Dan gyfarwyddyd R. T.Jenkins, yr athro hanes yn Cardiff High School for Boys lle bu'n ddisgybl rhwng 1925 a 1931, yr astudiodd yr iaith a'i llenyddiaeth, ac yn 1977, ad-dalodd ei ddyled iddo pan gyhoeddwyd ei gyflwyniad i fywyd a gwaith ei hen athro yn y gyfres 'Writers of Wales'. Bu'r cwrs Cymraeg yn drobwynt yn ei hanes: 'Cefais fy nghyflwyno'n gwbl annisgwyl i gorff o lenyddiaeth y gallwn weld fod ei bethau gorau yn deilwng i'w gosod ochr yn ochr â rhai o brif greadigaethau'r dychymyg mewn llenyddiaethau eraill... O'r awr honno ymlaen, 'roedd yr iaith Gymraeg wedi gosod ei chrafangau ynof' (Gwanwyn yn y Ddinas). Aeth unrhyw fwriad i ymgeisio am le yng Nghaergrawnt neu Rydychen i'r gwellt, newidiwyd cwrs ei yrfa ac achub ei gyfraniad ar gyfer y Gymraeg.\nRhwng 1931 a 1935 bu'n fyfyriwr yng Ngholeg Deheudir Prifysgol Cymru a Mynwy lle daeth dan ddylanwad W. J.Gruffydd - gŵr y dywedir iddo'i eilunaddoli ar un adeg - a graddio mewn Cymraeg a Hanes yn 1934; ef a baratodd yr ysgrif amdano yn Gwŷr Llên (1948) a olygwyd gan Aneirin TalfanDavies. Dechreuodd ddod i'r amlwg yn llenyddol, fel bardd, beirniad a golygydd, at ganol y 1930au ac fel ei fentor, ni fu arno ofn torri ei gŵys ei hun na lleisio'i farn. Mentrodd feirniadu'r hyn a gyfrifai'n bwyslais gorwledig a chanoloesol a nodweddai lenyddiaeth Gymraeg ar y pryd, ac mewn ysgrif flaengar fel 'Barddoniaeth mewn Oes Ddiwydiannol' (1935), cafodd lwyfan gan Gruffydd ar dudalennau'r Llenor. Ond ni ddigonwyd ef gan y cylchgrawn hwnnw a mynnai gan lenyddiaeth Gymraeg gyfoesedd a pherthnasedd, felly ar dudalennau cylchgrawn chwarterol Tir Newydd, a sefydlodd yn 1935 gydag un o'i gyd-fyfyrwyr yng Nghaerdydd, D. LlewelynWalters, y gwelwyd y prif fynegiant o'i weledigaeth. Ar fodel Cambridge Left a New Verse yn Saesneg, coleddai'r cyfnodolyn hwn safbwynt gwleidyddol adain chwith a chydymdeimlo â'r dosbarth gweithiol: mentrai feirniadu Plaid Cymru dan arweinyddiaeth SaundersLewis a rhoi sylw arloesol a chynhwysol i bynciau fel pensaerniaeth, cerddoriaeth, swrealaeth, sinema, radio a theledu. Dyfodiad yr Ail Ryfel Byd yn 1939 a phrinder papur a ddaeth â Tir Newydd i ben ar ôl 17 rhifyn, ond deil o hyd yn un o'r cyfnodolion byrhoedlog mwyaf cyrhaeddbell ei arwyddocâd.\nYn 1944 y cyhoeddodd y cyntaf o dri chasgliad o gerddi sef y gyfrol fer Cerddi 1934-1942 sy'n cynnwys cerddi serch a rhai sy'n cofnodi nodweddion ac awyrgylch y dyddiau llawn pryder, cyfnod y 'gwae a'r gofid' ('Yma'n y Meysydd Tawel', Cerddi 1934-1942), cyn dyfodiad y rhyfel a gorymdaith Ffasgiaeth a Natsiaeth. Cynrychiolai'r cariad rhyngddo ag Alice PhoebeStocker (1911-2005), nyrs o'r Porth, Y Rhondda, ddelfryd o gydymddiriedaeth a grym a arwyddai wrthbwynt i'r pwerau dinistriol a fygythiai ddyfodol y byd ar y pryd: yn ei eiriau ef ymhen blynyddoedd, 'Cyfannu'r berthynas rhwng personau â'i gilydd yw dechrau pob daioni i mi, a'r unig sail ymarferol i ddiwygio cymdeithas a gwareiddiad yn lân' (Mabon, 1971). Y gerdd retrosbectif 'Dadrith Doe neu Cofio'r Tridegau' sy'n crynhoi'r hyn a nodweddai ei agwedd fel bardd yn y cyfnod cynnar: 'Yn y dyddiau dolurus hynny, gwyddem pwy | oedd y gelyn... | hawdd oedd adnabod awduron ein cancr a'n clwy' (Pont y Caniedydd). Dan ddylanwad beirdd adain chwith Saesneg fel W. H.Auden a StephenSpender, ac yn absenoldeb rhai Cymraeg o'r un cyfnod y gallai uniaethu â nhw, awen ymrwymedig wleidyddol oedd ei eiddo ef. Ond profodd cyfnod y rhyfel yn drobwynt personol a chreadigol iddo a fwriodd ei hyder a thanseilio unrhyw atebion 'rhwydd' a goleddai gynt.\nCyn hynny, bu am gyfnod byr iawn yn 1936 yn Llyfrgellydd Cynorthwyol yn y Llyfrgell Genedlaethol yn Aberystwyth, cyn dychwelyd i ddinas ei febyd yn Gyhoeddwr gyda'r BBC rhwng 1936 a 1939, ac yna, yng nghyfnod y Rhyfel Ffug neu'r Phoney War rhwng 1939 a 1940, bu'n gweithio gydag Uned Newyddion Cymraeg y BBC yn Llundain. Rhan o'r her greadigol a wynebai yn y gwaith hwnnw oedd bathu geiriau Cymraeg ar gyfer newyddbethau'r oes a thrwy hynny chwarae rhan ymarferol yn moderneiddio'r iaith. Yn ystod ei gyfnod gyda'r BBC bu'n cydweithio gydag arloeswyr darlledu Cymreig fel SamJones, Geraint DyfnalltOwen, DafyddGruffydd (mab i'w gyn-ddarlithydd Cymraeg, W. J.Gruffydd), ElwynEvans (a ysgrifennodd gyfrol amdano yn y gyfres 'Writers of Wales' yn 1991), a WynfordVaughan Thomas, un o'i gyfeillion oes. Rhwng 1940 a 1945, teimlodd '[r]eidrwydd moesol' (Gwanwyn yn y Ddinas) i weithredu yn erbyn Natsiaeth a gwirfoddoli i wasanaethu fel swyddog gyda'r Ffiwsilwyr Brenhinol Cymreig, y gatrawd 'lenyddol' yr ymaelododd Hedd Wyn, RobertGraves, Llywelyn WynGriffith, DavidJones a SiegfriedSassoon â hi yn ystod y Rhyfel Byd Cyntaf.\nAr ôl ymaelodi â'r fyddin yn Nhachwedd 1940, treuliodd y chwe mis nesaf yn hyfforddi yn Wrecsam a rhai misoedd wedyn yng Ngholeg Brenhinol Sandhurst, yna i Sussex a Weymouth yn Dorset cyn ei drosglwyddo'n lefftenant i Aberhonddu yng Ngorffennaf 1942 lle bu'n hyfforddi glasfilwyr. Dyma ran o ddaear Cymru a anfarwolai ymhen blynyddoedd yng ngherdd deitl ei ail gyfrol o gerddi, Pont y Caniedydd (1957), a Crwydro Brycheiniog (1964), yr ail o ddwy gyfrol daith a ysgrifennodd: Crwydro Arfon (1959), i'w sir fabwysiedig ar ôl y rhyfel, oedd y llall. Y cyfnod milwrol hwn ar dir Prydain a gofnododd yn ei nofel fywgraffyddol fer anghyhoeddedig, 'Gwŷs i'r Gad', ond yna, yng Ngorffennaf 1944, gwirfoddolodd i wasanaethu dramor a'i anfon i'r Almaen a Gwlad Belg. Gadawodd y rhyfel ei ôl arno'n gorfforol, yn emosiynol ac yn greadigol. Fe'i clwyfwyd mewn damwain ar 1 Mawrth 1945 ac anafu ei goes, a byddai dwyn i gof y digwyddiad hwnnw pan laddwyd ei yrrwr yn destun dychryn iddo weddill ei oes. Bu ond y dim i'r rhyfel ddifetha'i greadigrwydd yn llwyr: o weld y modd y camdriniwyd iaith a'i manipwleiddio i wasanaethu ideolegau gwrthun yn ystod y rhyfel, roedd arno ofn ei defnyddio i ddibenion gwleidyddol fel y gwnaeth mewn cerddi cynnar. Ond rhwng 1946 a 1956, llwyddodd i'w ailddyfeisio ei hun yn greadigol: rhoddir mynegiant i'w safbwynt diwygiedig tuag at farddoni yng ngeiriau clo 'Bardd y Byd Sydd Ohoni': 'Fe bery bywyd, a chan brydydd fe fyn Duw | fawl i ddirgelwch a rhyfeddod byw' (Pont y Caniedydd). O ganlyniad, rhoddodd fynegiant barddol i'w brofiad o wrthdaro mewn casgliad o gerddi sy'n ymffurfio'n fyfyrdod dwys a gwâr ar ryfel modern.\nY cerddi hyn a'i sefydla'n ddiamheuaeth yn brif fardd Cymraeg yr Ail Ryfel Byd. Yn y gerdd naratif hir 'Ar Ymweliad', darlunnir swyddog Prydeinig yn dod o hyd i loches ynghanol yr eira mewn 'tŷ clwyfus' yn Ffrainc: llethwyd byd y cwpl a'i piau gan golled a galar, ac er y pellter diwylliannol rhyngddynt, daw'r gerdd i ben gyda mynegiant nerthol o un o'i brif themâu o'r cyfnod hwn sef cydnabyddiaeth o'r cyd-ddioddefaint sy'n nodweddu'r cyflwr dynol. Rhydd hefyd fynegiant i rym iachaol cerddoriaeth; yn wir, cyfrifai gerddoriaeth 'yn un o bleserau mwyaf bywyd ac un o'i gysuron pennaf' (Gwanwyn yn y Ddinas), a thestun balchder iddo o'r herwydd oedd y ffaith fod nifer o'i gerddi wedi eu gosod i gerddoriaeth, e.e. 'Pan Oeddwn Fachgen' (1971) gan WilliamMathias, ac 'Gwyn Fyd y Griafolen' (2001) gan Dilys ElwynEdwards ar ôl ei farw. Un o uchabwyntiau creadigol y cyfnod wedi'r rhyfel yw'r drioleg o gerddi 'Ym Merlin - Awst 1945'. Yn hanesyddol, mae'r cerddi'n bwysig am eu bod yn ffrwyth tystiolaeth llygad-dyst Cymraeg a welodd o lygad y ffynnon wareiddiad nerthol Berlin yn garnedd ar diwedd y rhyfel. Yn greadigol, a chan blethu darluniau o gyflwr fffisegol prifddinas yr Almaen ar y pryd gyda chyfeiriadau at ein barddoniaeth fore, cylch englynol Heledd a chwedlau rhyddiaith y Mabinogi, llwyddir i osod profiadau dirdynnol y rhyfel mewn persbectif ac i rwystro'r amgylchiadau dinistriol rhag gomedd i'r ddynoliaeth a oroesodd y gyflafan obaith ar gyfer dyfodol.\nAr ôl cael ei ddadfyddino yn 1946, dychwelodd i'r BBC fel Trefnydd Sgyrsiau Radio ym Mangor tan 1948, cyn ei benodi'n Gyfarwyddwr Adran Allanol Coleg Prifysgol Gogledd Cymru, swydd y bu ynddi weddill ei yrfa broffesiynol; dyfarnwyd iddo Gadair Bersonol yn 1975, ac ar ei ymddeoliad yn 1979, daeth yn Athro Emeritws. Cynrychiolai ei ddyddiau ym Mangor ar ôl y rhyfel gyfnod o sefydlogrwydd yn ei hanes. Roedd wedi priodi ag Alis - y ffurf ddiwygedig ar ei henw a fabwysiadodd a hithau wedi dysgu'r Gymraeg - ar 10 Medi 1938 ac ymsefydlu yn Rhiwbeina; nodweddid wyth mlynedd cyntaf eu bywyd priodasol gan gyfres o wahaniadau fel yn achos cannoedd ar filoedd o gyplau tebyg ar y pryd. Ym Mangor, magodd y cwpl ifanc a adunwyd ar ôl y rhyfel eu dwy ferch sef Eryl a aned ar 13 Tachwedd 1940 yn Hen Golwyn lle y cartrefai ei rieni erbyn hynny (amdani hi y canodd 'Y Wers ar y Piano' yn Pont y Caniedydd) a Luned a aned yng Nghaerdydd ar 7 Medi 1942. Cartrefodd y teulu mewn tri thŷ ym Mangor yn eu tro: Menai Fron, Bangor Uchaf (1946-49); Pen y Lan, Ffordd Belmont (1949-79) sef y prif gartref teuluol; ac ar ei ymddeoliad, Cwm Bychan, 11 Ffordd Ffriddoedd (1979-88).\nGwelodd Pont y Caniedydd olau dydd yn 1956, annus mirabilis i farddoniaeth Gymraeg fodern pan ystyrir mai yn yr un flwyddyn hefyd y cyhoeddwyd Dail Pren WaldoWilliams yn ogystal â Cerddi EurosBowen. Gyda sicrwydd rhythmig ei linellau a'i sylw disgybledig i grefft, fe'i cyfrifir yn un o feistri pennaf y vers libre yn Gymraeg. Ond ni fu erioed yn fardd cynhyrchiol - yn wir, cyfaddefodd unwaith mai proses lafurus na roddai iddo fawr o bleser oedd barddoni - a chyhoeddodd ddetholiad o'i gerddi, cyfanswm o gwta 90 ohonynt, yn y gyfrol Y Golau yn y Gwyll yn 1979. Ac yntau wedi bod mor effro yn ?r ifanc i'r tyndra rhwng y Gymru wledig a'r un ddinesig, mae'n arwyddocaol ei bod hi'n cloi gyda cherdd sydd fel petai'n cymodi rhwng ei wahanol brofiadau o Gymreictod: yn 'Tynyfedw' mae'n cofnodi fel y prynwyd y tŷ fferm ger Llanuwchllyn yr ymwelodd ag ef ar daith gerdded yn ei ieuenctid gan aelodau o'i deulu sef Luned a'i gŵr, DafyddMeredith. Yn 1975 cyhoeddodd fath prin o gyfrol Gymraeg sef hunangofiant wedi ei leoli yng Nghaerdydd, Gwanwyn yn y Ddinas, sy'n llawn ymdeimlad o falchder dinesig ac sy'n deyrnged gloyw i'w gynefin bore oes: "Rown-i'n falch o ddinas Caerdydd. Credwn mai hi oedd y ddinas brydferthaf a mwyaf diddorol yn y byd, a breuddwydiwn am ffyrdd i'w gwella a'i harddu fwyfwy a dyrchafu ei bri' (Gwanwyn yn y Ddinas). Ei brif amcan wrth ysgrifennu ei 'ddarn o hunangofiant' - daeth i ben ac yntau'n 27 oed ac newydd ymrestru yn y fyddin - oedd 'esbonio iddo'i hunan sut y bu iddo dyfu'n annisgwyl yn fardd a fynnai ganu yn Gymraeg'.\nCasglwyd ei brif ysgrifau beirniadol ynghyd yn y gyfrol Nes Na'r Hanesydd (1968) ac Ambell Sylw (1988) a ymddangosodd ym mis Rhagfyr ar ôl ei farwolaeth gyda chymorth ei gyfaill a'i gydweithiwr gynt, DyfnalltMorgan. Ysgrif olaf y detholiad hwnnw yw 'Y Llenor a'i Gymdeithas', Darlith Radio'r BBC yn 1966 sy'n gri angerddol o blaid pwysigrwydd swyddogaeth y llenor o fewn cymdeithas Gymreig ddwyieithog, gan gynnwys gwaith EmyrHumphreys ac R. S.Thomas. Yn wir, er dyddiau Tir Newydd, bu'n lladmerydd dros ddwy lenyddiaeth Cymru. Ond ei gyfraniad ysgolhegaidd mwyaf sylweddol oedd Y Nos, Y Niwl a'r Ynys: Agweddau ar y Profiad Rhamantaidd yng Nghymru 1890-1914 (1960), addasiad rhannol o draethawd MA a gwblhaodd yn 1957 dan gyfarwyddyd G. J.Williams yn ei hen adran yng Nghaerdydd.\nChwaraeodd ran amlwg ym mywyd cyhoeddus Cymru ac mewn amryw gylchoedd diwylliannol, e.e. fel aelod o Bwyllgor Cymreig Cyngor y Celfyddydau (1958-67); aelod o'r Academi Gymreig (1959-88) a'i Chadeirydd (1979-82); aelod o Fwrdd Cwmni Theatr Cymru (1967-81); aelod o Bwyllgor Gwaith Cymdeithas Celfyddydau Gogledd Cymru, ei Chadeirydd (1977-1982) a'i His-lywydd; aelod o Bwyllgor Cymreig yr Awdurdod Darlledu Annibynnol (c. 1966/67); un o sylfaenwyr HTV a Chyfarwyddwr ar Fwrdd HTV Cyf. (c. 1966/67-83/84); aelod o Fwrdd y Bwrdd Ffilmiau Cymraeg; ac Is-lywydd Coleg Harlech.\nFe'i hanrhydeddwyd gan ei alma mater, Coleg Prifysgol Cymru Caerdydd, a'i hurddodd yn Gymrawd; derbyniodd D.Litt. gan Brifysgol Cymru a Phrif Wobr Cyngor Celfyddydau Cymru am Farddoniaeth am ei gyfrol Y Golau yn y Gwyll yn 1980. Cyfieithwyd ei gerddi i amryw ieithoedd sef Almaeneg, Daeneg, Ffrangeg, Saesneg, Tseinieg a Siapaneeg. Cyhoeddwyd The Light in the Gloom, cyfieithiad Joseph P.Clancy o Y Golau yn y Gwyll, yn 1988, a chyfieithwyd rhan o Gwanwyn yn y Ddinas gan LunedMeredith ar gyfer A Cardiff Anthology a olygwyd gan MeicStephens yn 1987. Gellir clywed recordiad o'i lais yn darllen dwy o'i gerddi, 'Ar Ymweliad' a 'Gwyn Fyd y Griafolen', ar y CD Lleisiau Beirdd Cymru a ryddhawyd gan gwmni Sain yn 2014.\nAc yntau'n dioddef cynddrwg o boenau corfforol a dim ond yn llwyddo i orffwys gyda chymorth tabledi cysgu cryf, methodd â chyhoeddi nemor ddim yn ystod naw mlynedd olaf ei oes. Bu AlunLlywelyn-Williams farw ar 9 Mai 1988 o drawiad ar y galon a chladdwyd ei lwch ym mynwent dinas Bangor. Trosglwyddyd ei bapurau gan ei deulu i Archifdy Prifysgol Bangor.\n, (mae'r gyfrol yn cynnwys ffotograff du a gwyn ohono a dynnwyd gan ar ran Cyngor Celfyddydau Cymru)\n, 'Alun Llywelyn-Williams', yn (gol.), , 166-80\n, 'Theresa', , Mai 1956\n, 'Holi: Alun Llywelyn-Williams', (1971)\n, 'Sgwrs ag Alun Llywelyn-Williams', (Gaeaf 1968)\n(gol.), 'Sgwrs rhwng Alun Llywelyn-Williams a Bedwyr Lewis Jones', I (Gwasg Gee, 1965), 117-25\n, 'New Territory: Alun Llywelyn-Williams and Welsh Poetry of the Second World War', yn (ed.), .\nWilliams, G., (2018). LLYWELYN-WILLIAMS, ALUN (ALUN RHUN LLEWELYN WILLIAMS), (1913 - 1988), bardd a beirniad llenyddol. Y Bywgraffiadur Cymreig. Adferwyd 5 Rha 2019, o https://yba2-prawf.llgc.org.uk/article/c12-LLYW-ALU-1913


CRISTNOGBLOG: Tearfund yn 'Steddfod Bala\nTearfund yn 'Steddfod Bala\nNid oes gan 900 miliwn o bobl ddŵr glân ac nid oes mynediad gan 2.5 miliwn o bobl mynediad at doiled derbyniol.\nDyna pam fod Tearfund Cymru yn ystod yr Eisteddfod Genedlaethol yn Y Bala eleni am dynnu sylw at yr anghyfiawnder yma, drwy gystadleuaeth taflu papur ty bach.\nYn Affrica, mae hanner y merched yn peidio mynd i'r ysgol gynradd oherwydd fod angen iddynt gasglu dŵr neu oherwydd nad oes gan eu hysgol doiled digonol.\nOs nad oes gan bobl fynediad at toiled, mae peryg iddyn nhw gael eu brathu gan nadroedd yn y gwair, a gall merched gael eu targedu a'u treisio'n rhywiol wrth iddyn nhw fynd allan yn y nos i doilet awyr agored.\nMeddai Hywel Meredydd (Cyfarwyddwr Tearfund Cymru):\n‘Yn 2000, roedd dros 50 o wledydd wedi cytuno i Dargedau Datblygu y Mileniwm gan y Cenhedloedd Unedig i gyflawni, ymysg pethau eraill, gweithredu ar ddŵr a thoiledau erbyn 2015. Ond mae arweinyddion byd yn gwneud cynydd araf iawn. Mae hyn yn golygu na chaiff miliynau o bobl ddŵr glân tan 2035, neu doiled cyn 22ain ganrif’\nMeddai Mari Williams (Ymgynghorydd Polisi Glanweithdra Tearfund):\n‘Mae mwy na 5,000 o blant yn marw bob dydd oherwydd dŵr budr a diffyg glendid. Gweledigaeth Tearfund ar gyfer dŵr a glendid erbyn 2015 yw i roi addysg am lendid i 6 miliwn o bobl, mynediad i ddŵr glân a toiled derbyniol i 3 miliwn o bobl a effaith bositif polisiau rhyngwladol gwell i 2.5 biliwn o bobl.\nRydym ni'n galw yn awr ar y Prif Weinidog i weithredu ar ddŵr a glendid, mae'n anheg fod bron i 900 miliwn o bobl heb fynediad i ddŵr glân, tra bod 2.5 biliwn o bobl yn byw heb doiled derbyniol.\nGalwch heibio stondin Tearfund ar Faes yr Eisteddfod i glywed mwy am yr ymgyrch bwysig hon.\nBlogwyd gan Rhys Llwyd am 12:11


Gêm Dod o hyd i pâr o sw Ar-lein. Chwarae am ddim\nChwaraewch y gêm Dod o hyd i pâr o sw Ar-lein:\nGêm Disgrifiad Dod o hyd i pâr o sw\nCeisiwch ddod o hyd i holl barau o anifeiliaid a llythyrau yn perthyn i ei enw, yn agor y cae cyfan. . Chwaraewch y gêm Dod o hyd i pâr o sw ar-lein.\nNodweddion technegol y gêm Dod o hyd i pâr o sw\nGêm Dod o hyd i pâr o sw Ychwanegodd: 30.06.2012\nMae'r gêm yn cael ei chwarae: 1366 amser\nGemau fel y gêm Dod o hyd i pâr o sw\nLawrlwytho gêm Dod o hyd i pâr o sw\nEmbed y gêm Dod o hyd i pâr o sw ar eich gwefan:\nDod o hyd i pâr o sw\nI fewnosod y gêm Dod o hyd i pâr o sw ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Dod o hyd i pâr o sw, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Dod o hyd i pâr o sw, hefyd yn chwarae yn y gêm:


Tachwedd 2020 – Gronyn\nOedfa Tachwedd 29, 2020 dan arweiniad Eifion Jones\nOn Tachwedd 29, 2020 Tachwedd 29, 2020 By gronynRho sylw\nOchenaid y graig\nCafwyd rhybudd yr wythnos ddiwethaf o ba mor beryglus yw’r hen Chwarel. Nid heb reswm y mae’r arwyddion yn ein rhybuddio rhag mentro’n rhy agos at ymylon y tyllau dwfn wrth grwydro’i llwybrau. O gofio bod Chwarel Vivian ers tro byd yn barc chwarae i ddeifwyr a dringwyr a hyd yn oed gerddwyr weiren uchel, gallwn ddiolch nad oedd y sŵn a’r mwg fore Iau yn arwydd o ddim mwy na thirlithriad. Mor rhwydd y gallasai fod yn drychineb.\nNid yw tirlithriad o’r fath yn digwydd bob dydd, ond y mae’n atgoffa pawb ohonom mor beryglus oedd y Chwarel yn ei hanterth, ac mor beryglus y gall fod o hyd. Beth bynnag am yr union amgylchiadau a achosodd y tirlithriad y dydd o’r blaen, canlyniad yr holl waith a fu ar wyneb y graig dros y blynyddoedd ydyw yn y pen draw. Mae’r mynydd wedi ei hagru, ac yn anorfod y mae’r holl ffrwydro a rhwygo a hollti wedi gwanhau darnau ohono. Bron nad yw’r mynydd ei hun yn dweud nad yw’n fodlon, wedi’r rheibio a’r anharddu a fu arno, cael ei ddofi a’i wneud yn faes chwarae i’r genhedlaeth newydd.\nMae’r holl sylw a roddir heddiw i faterion amgylcheddol yn atgoffa credinwyr o gyfrifoldeb y ddynolryw i barchu’r byd a greodd eu Duw. Y fath lygredd a achoswyd ac sy’n dal i gael ei achosi gan y rheibio ar adnoddau byd natur. Y fath bryder sydd hyd yn oed ynghylch dyfodol y ddynoliaeth oherwydd y ffordd yr ydym yn trin y Cread. Daeth materion fel Newid Hinsawdd yn destun trafod beunyddiol ac yn gonsyrn gwirioneddol i’r byd. Wrth reswm, fe ddylai fod yn gonsyrn difrifol i Gristnogion fel i bawb arall.\nYn ei lythyr at yr eglwys yn Rhufain, dywed Paul: ‘Oherwydd darostyngwyd y greadigaeth i oferedd, nid o’i dewis ei hun, ond trwy’r hwn a’i darostyngodd … Oherwydd fe wyddom fod yr holl greadigaeth yn ochneidio, ac mewn gwewyr drwyddi, hyd heddiw’ (Rhuf. 8:20 a 22). Mae’r Cread cyfan, meddai, wedi ei effeithio gan bechod, ac oherwydd hynny mewn gwewyr mawr. Mae’r ffordd y mae’r ddynoliaeth yn dal i gamddefnyddio adnoddau’r ddaear yn parhau a dyfnhau’r gwewyr hwnnw. Gall pobl well na mi gynnig esboniad am yr hyn a ddigwyddodd yn Chwarel Vivian. Wn i ddim. Ond tybed nad oedd y cwymp mawr hwn yn arwydd bychan o ochenaid y Cread a ddarostyngwyd?\nMae’r Eglwys wedi credu erioed ein bod yn stiwardiaid ar greadigaeth Duw; a chaiff ei herio o’r newydd i gymryd y cyfrifoldeb hwn o ddifrif. Ond gall wneud hynny yn y gobaith y sonia Paul amdano: ‘yn y gobaith y cai’r greadigaeth hithau ei rhyddhau o gaethiwed a llygredigaeth a’i dwyn i ryddid a gogoniant plant Duw’. Rhan o obaith yr Efengyl yw y caiff y Cread ei adnewyddu a’i berffeithio, yn y nef a’r ddaear newydd a fydd yn rhan o’r iachawdwriaeth fawr yng Nghrist.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 29 Tachwedd, 2020\nOedfa Tachwedd 22, 2020 – Alwyn Pritchard\nOn Tachwedd 22, 2020 Tachwedd 22, 2020 By gronynRho sylw\nDo, bu raid!\nDwi ddim isio bod yn ‘blismon iaith’, y math o berson sydd dan y lach am ei fod byth a hefyd yn beirniadu safon iaith pawb arall. Dyw hynny ddim yn golygu nad oes ots gen i am safon y Gymraeg sydd ar wefusau darlledwyr a newyddiadurwyr ac awduron. Mi fyddwn yn dadlau y dylai pobl felly fod yn weddol agos ati. Ond does dim cyfiawnhad dros feirniadu pawb am wallau gramadegol a geiriau Saesneg wrth iddynt sgwrsio a thraethu ar radio a theledu, mewn siop, ar gae chwarae, neu yn unman arall o ran hynny. Dwi ddim yn gwirioni ar Gymraeg gwallus, ond mae’n well gen i Gymraeg gwallus na dim Cymraeg o gwbl.\nAc eto, mi fynnaf fod yn ‘blismon iaith’ – nid i neb arall ond – i mi fy hun. Mae’n gas gen i bob camgymeriad gramadegol neu iaith wallus sy’n llithro i mewn i’r hyn y byddaf yn ei sgwennu. Gwaetha’r modd, mae gormod o lawer ohonynt; a chaed un arall y Sul diwethaf.\nFel arfer, ceisio eu hanwybyddu a wnaf. ’Dwy fi, mwy na neb arall, yn mwynhau tynnu sylw at fy meiau fy hun! Ond mae’n anodd anwybyddu’r camgymeriad oedd yn y frawddeg: ‘Ond er mwyn ein hachub ni fu raid i’n Cadfridog a’n Brenin, Iesu Grist ei hun, fynd i’r drafferth ryfeddaf’.\nTrwy dreiglo’r gair ‘bu’ yng nghanol y frawddeg a hepgor y coma o’i flaen newidiwyd ystyr y frawddeg yn llwyr. Doeddwn i ddim yn bwriadu dweud NA fu raid i’r Iesu fynd i drafferth. Yr hyn y bwriadwyd ei ddweud oedd: ‘Ond er mwyn ein hachub, bu raid i’n Cadfridog a’n Brenin, Iesu Grist ei hun, fynd i’r drafferth ryfeddaf’.\nDo, er mwyn ein hachub, bu raid i Iesu Grist fynd i’r drafferth ryfeddaf. Nid ar chwarae bach y gadawodd berffeithrwydd y nefoedd a dod i fyd llawn blinder a hagrwch, gan roi heibio’i orsedd er mwyn dod yn ddyn meidrol. Nid peth bach oedd cymryd arno gyfyngiadau a gwendid dyn, ac yntau ei hun yn Fab Duw. Y fath ymdrech a olygai iddo wedyn i fod yn ddyn perffaith, yn rhoi ufudd-dod llwyr i’w Dad Nefol er gwaethaf pob temtasiwn i bechu fel pob dyn a dynes a’i blaenorodd ac a’i dilynodd ar wyneb daear. Mor galed oedd goddef gwawd a gelyniaeth pobl oedd a’u bryd ar ei ddal a’i ladd. Mor anodd dal ati â chynifer o bobl un ai’n camddeall ei neges neu yn ei gwrthod, a hyd yn oed ei ddisgyblion yn araf i dderbyn popeth a ddywedai wrthynt. Ac yn y diwedd, yr ildio llwyr a’i dygodd i Galfaria, i ddioddef ac i farw. A pham y fath drafferth? Er mwyn ein hachub. Nid er ei fwyn ei hun y bu’r cyfan, ond er mwyn eraill. Waeth faint o ymdrech a roddwn, na’r drafferth yr awn iddi, y mae’n gwbl amhosibl i neb ohonom ein hachub ein hunain rhag y gosb y mae ein pechod yn ei dwyn arnom. Dim ond Iesu Grist, trwy ei ymdrech fawr wrth fyw a marw drosom, a ddaw a ni i’r diogelwch a’r achubiaeth y mae’r Efengyl yn ei chyhoeddi.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 22 Tachwedd, 2020\nOedfa Dydd Sul, Tachwedd 15, 2020\nOn Tachwedd 15, 2020 By gronynRho sylw\nOn Tachwedd 15, 2020 Tachwedd 19, 2020 By gronynRho sylw\n“Don’t panic!” oedd un o ymadroddion bachog y gyfres Dad’s Army. Aeth Capten Mainwaring a’i blatŵn i bob math o helbulon yn y gyfres gomedi wych hon. Mae gen i frith gof iddynt unwaith fynd ar goll wrth gymryd rhan mewn rhyw ymarfer neu’i gilydd. O bosibl nad yw hynny’n gywir; ond mi gollwyd tair o raglenni cynnar y gyfres gan fod y tapiau ffilm wedi eu glanhau a’u hailddefnyddio gan y BBC. Ail grëwyd y rhaglenni hynny’r llynedd gan sianel deledu arall gydag actorion gwahanol.\nRhai da oedd Mainwaring, Wilson, Jones, Fraser, Walker, Godfrey a Pike. Roedd hefyd ambell aelod ymylol arall o’r platŵn, yn cynnwys y Cymro Cheeseman. Ond nid Carlton-Smith.\nAr Wastadedd Caersallog (Salisbury Plain) mae 150 milltir sgwâr o dir ymarfer y Fyddin, gyda 47 milltir sgwâr ohono wedi ei neilltuo ar gyfer saethu. Yn ddiweddar, gollyngwyd Mark Carlton-Smith yno ar ganol ymarfer milwrol. Roedd i fod i gyfarfod â chatrawd arbennig; ond gadawodd yr hofrennydd o yn y man anghywir, ac roedd ar goll am sbel a neb yn gwybod ble’r oedd. Fe’i cafwyd yn ddiogel; ond y fath embaras o gofio iddo fynd yno i godi calon y milwyr. Mwy o embaras oedd y ffaith mai’r General Sir Mark Carlton-Smith yw Pennaeth y Fyddin Brydeinig! Gallaf ddychmygu Corporal Jones yn gweiddi, “Don’t panic! Sir!”\nDoedd ei radd fel Cadfridog na’i deitl ‘Syr’ na’i statws fel Pennaeth y Fyddin (na hyd yn oed ei enw dwbl-baril) yn diogelu Mark druan rhag mynd ar goll. A druan ohonom ninnau: dyw ein statws na’n cefndir na’m magwraeth na’n cymeriad na’n cyraeddiadau na dim arall yn ein diogelu rhag bod ar goll oddi Dduw. Trwy gamgymeriad rhywun arall mae’n debyg yr oedd y Cadfridog ar goll. Y mae a wnelo camgymeriad rhywun arall â’r ffaith ein bod ninnau ar goll. Mae a wnelo Adda â’r peth, gan fod ei bechod ef yng ngardd Eden yn bechod y byd. Unwaith y pechodd Adda, roedd pechod yn rhan ohonom. Am iddo fo bechu yr ydym oll yn pechu, nes bod Paul yn dweud bod ‘pawb yn marw yn Adda’ (1 Corinthiaid 15:22).\nAc eto, ni allwn bwyntio bys at Adda gan ein bod ninnau ar fai. Rydym yn gwbl gyfrifol nid yn unig am ein cyflwr fel pobl sydd ar goll ac ymhell oddi wrth Dduw, ond hefyd am bob gweithred a meddwl amherffaith a drwg. Rydym yn dewis peidio â gwrando ar Dduw ac yn dewis peidio ag ufuddhau i’w orchmynion. Ac nid yw nac enw da na defod grefyddol na gweithredoedd arwrol o ddim lles i ni.\nDaeth y milwyr o hyd i’r Cadfridog Carlton-Smith yn ddidrafferth. Ond er mwyn ein hachub ni, bu raid i’n Cadfridog a’n Brenin, Iesu Grist ei hun, fynd i’r drafferth ryfeddaf. Er mwyn ein dwyn at Dduw, bu raid iddo ysgwyddo’r bai am ein pechod a marw trosom. Ac am iddo wneud hynny, does dim rhaid i ni banicio o gwbl gan fod modd pwyso’n llwyr arno Ef.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 15 Tachwedd, 2020\nOedfa Dydd Sul, Tachwedd 1, 2020\nOn Tachwedd 1, 2020 By gronynRho sylw\nCabledd Las Vegas\nOn Tachwedd 1, 2020 Tachwedd 1, 2020 By gronynRho sylw\nYng ngeiriau Amos, un o broffwydi’r wythfed ganrif Cyn Crist, ‘Nid oeddwn [ac nid ydw] i’n broffwyd, nac yn fab i broffwyd’. Yn sicr, ni roddwyd i mi’r ddawn o ragweld y dyfodol. Ac nid y dyfodol pell yn unig: mae’r dyfodol agos yn ddirgelwch i mi. O’r herwydd ni allaf gyhoeddi heddiw pwy a etholir yn Arlywydd yr Unol Daleithiau’r wythnos hon.\nAeth yr Arlywydd Trump i’r capel y Sul diwethaf. Gwelais fideo ohono yno. Yn amlwg, cafodd ei blesio yn yr oedfa a dangosodd ei werthfawrogiad trwy roi llond dwrn o bapurau 20 doler yn y Casgliad. Ond roedd yn werth pob sentan oherwydd y ‘gair proffwydol’ y daethai yno i’w glywed. Honnai un o weinidogion yr eglwys iddi gael ‘gair proffwydol’ y bore hwnnw yn addo buddugoliaeth ac ail dymor yn y Tŷ Gwyn i’r Arlywydd. Roedd hi a’i gŵr, ei chyd-weinidog, yn gweiddi’n wyllt eu cymeradwyaeth iddo, ac yn annog y gynulleidfa gyfan i ddiolch i Dduw am yr Arlywydd a’r fuddugoliaeth sicr a addawyd iddo. Roedd yntau’n naturiol wrth ei fodd, a’r cyfan yn debycach i un o’i ralïau arlywyddol nag i oedfa. Mr Trump oedd canolbwynt y cyfan. Ac nid rhyfedd bod y gynulleidfa’n udo ei glod gan fod y ‘gair proffwydol’ yn eu sicrhau mai fo ydi ‘cannwyll llygaid Duw’.\nNid yw’r gefnogaeth a gafodd Mr Trump ymhlith Cristnogion ceidwadol ei wlad yn syndod os mai dyma’r math o ddatganiadau a wnaed o bulpudau a llwyfannau eu heglwysi’r blynyddoedd diwethaf. Mor aflednais a gwrthun y cyfan. Beth bynnag fydd canlyniad yr Etholiad, ni allaf ond meddwl bod yr hyn a gyhoeddwyd yn yr oedfa hon yn nes at gabledd na gair oddi wrth Dduw. Y geiriau ‘cannwyll ei lygaid’ (‘apple of his eye’) oedd yn awgrymu hynny ac yn peri’r anesmwythyd mwyaf i mi. Doedd hi ddim yn syndod clywed cefnogwraig frwd yn honni iddi gael gweledigaeth am ei fuddugoliaeth. Ond ‘cannwyll ei lygaid’?\nMae hwn yn ymadrodd Beiblaidd. Mae Dafydd er enghraifft yn gweddïo, ‘Cadw fi fel cannwyll dy lygaid’ (Salm 17:8); a dywedir am bobl Dduw yn y Gaethglud, ‘bod pob un sy’n cyffwrdd â chwi yn cyffwrdd â channwyll ei lygaid’ (Sechareia 2:8). Mae’n derm sy’n dangos mor werthfawr yw ei bobl i’r Arglwydd. Ond roedd cymhwyso’r term i’r Arlywydd gan ei floeddio’n barhaus o lwyfan yr eglwys yn ymylu ar gabledd. Bron na fwriadwyd i’r gweiddi atgoffa’r gynulleidfa o eiriau Duw am Iesu wedi ei fedydd, ‘Hwn yw fy Mab, yr Anwylyd’. Ac roedd Mr Trump yn wên o glust i glust!\nA ddryllir y ddelw arbennig hon ddydd Mawrth? Neu a saif am bedair blynedd arall? Wn i ddim. Ond yr hyn a wn ydi bod oedfa yn Las Vegas y Sul diwethaf wedi dod yn rhybudd amserol i bawb ohonom rhag gwneud delwau daearol, a rhag cablu trwy wneud unrhyw un a chanddo draed o glai yn dduw.\nCliciwch yma https://gronyn.wordpress.com/gronyn/ i fynd at rifyn diweddaraf Gronyn – Dydd Sul, 01 Tachwedd, 2020


Newyddion - Iechyd: Sut mae Cymru'n cymharu?\nDiweddarwyd 06:39 Iechyd: Sut mae Cymru'n cymharu?\nRoedd yr adroddiad yn dangos bod gwariant y pen ar iechyd yn uwch yng Nghymru nag yn Lloegr\nMae adroddiad manwl yn cymharu gwasanaethau iechyd yn y Deyrnas Unedig wedi cael ei gyhoeddi gan y Swyddfa Archwilio Genedlaethol.\nMae'n dangos bod Cymru yn gwario mwy na Lloegr ar wasanaethau iechyd fesul y pen o'r boblogaeth.\nOnd mae gan Gymru lai o feddygon teulu, mae hyd oes yma ychydig yn llai, ac mae cleifion yn aros yn hwy yn yr ysbyty. Mae'r Prif Weinidog Carwyn Jones yn mynnu bod y gwasanaeth iechyd yn flaenoriaeth yn y dyddiau economaidd anodd hyn. Cyhoeddir yr adroddiad ddiwrnod ar ôl i'r Ceidwadwyr honni bod mwy na 10,000 o bobl y flwyddyn yn aros mwy na 12 awr mewn adrannau brys ysbytai yng Nghymru. Yn ôl ffigyrau ddaeth i law'r blaid, cofnododd ysbytai fod 842 o bobl wedi aros mwy na 24 awr\nOnd mae adroddiad y swyddfa archwilio hefyd yn dangos bod gan Gymru'r lefel uchaf o fynediad brys i'r ysbyty yn y DU. Yng Nghymru, roedd y gyfradd mynediad brys yn 2009-2010 yn 11,471 am 100,000 o'r boblogaeth. Mae hynny 1,500 yn fwy nag yn Lloegr a mwy na 3,000 yn uwch na'r gyfradd yng Ngogledd Iwerddon. Yn 2010/11 roedd gwariant ar wasanaethau iechyd fesul y pen o'r boblogaeth yn £2,017 yng Nghymru a £1,900 yn Lloegr.\nOnd mae'r adroddiad yn awgrymu erbyn 2014 y bydd y bwlch o 6% mewn gwariant yn diflannu. Dywedodd llefarydd y Ceidwadwyr Cymreig ar iechyd, Darren Millar: "Mae hyn yn rhagor o dystiolaeth annibynnol o raddfa doriadau digynsail y blaid Lafur i'r gyllideb iechyd yng Nghymru." Ond yn ôl llefarydd ar ran y Gweinidog Iechyd Lesley Griffiths: "Mae'r adroddiad yn dangos yn glir bod Cymru wedi gwario mwy na Lloegr ar wasanaethau iechyd fesul y pen o'r boblogaeth".\nFfynhonnell: Y Swyddfa Archwilio Genedlaethol\nDisgwyliad hyd oes ar enedigaeth: Dynion - 2008-2010\nGwariant y person ar wasanaethau iechyd - 2010-2011\nNifer y meddygon teulu am 100,000 o'r boblogaeth - 2009\nArhosiad cyfartalog mewn ysbyty\n(gwelyau aciwt yn unig) - 2008-09\nNifer y mynediadau brys am 100,000 o'r boblogaeth - 2009-2010\n28 MEHEFIN 2012, GWLEIDYDDIAETH Achosion brys: Ucha ers 10 mlynedd 23 IONAWR 2012, HAFAN Iechyd: 'Llafur yn codi bwganod'


Diwygiad 08:33, 1 Awst 2009\nYchwanegwyd 10 beit , 12 o flynyddoedd yn ôl\nDiwygiad 08:32, 1 Awst 2009 (golygu)\nDiwygiad 08:33, 1 Awst 2009 (golygu) (dadwneud)\nEffeithiwyd y ffurfiau berfol llawer yn llai gan y colledion ffonetig a erydodd y system o [[cyflwr gramadegol|gyflyrau enwol]]; yn wir, ymddengys berfau Sbaeneg neu Bortiwgaleg (a nifer o ieithoedd Romáwns) yn debyg iawn i’w ffurfiau hynafol Lladin o hyd. Un rheswm am hyn oedd yr aceniad cryf a ddatblygodd yn Lladin Llafar a roddodd bwyslais ar sillafau gwahanol yn y ffurfiau rhediedig. Felly, parhaodd y ffurfiau i esblygu’n ffonetig, ond ni erydodd y gwahaniaethau rhwng y ffurfiau rhediedig.\nEr enghraifft, yn Lladin, roedd y geiriau am "caraf" a "carwn" yn ''amō'' ac ''amāmus''. Yn [[Hen Ffrangeg]] achosodd yr A accenog [[dipthong|ddipthong]] gan achosi ''(j’)'''ai'''me'' ac ''(nous) '''a'''mons''. Er bod nifer o ffonemau wedi’u colli yn y ddau achos, cadwyd gwahaniaeth rhyngddynt oherwydd yr aceniad. Mae dylanwadau rheoleiddio wedi dadwneud yr effaith yn nifer o achosion (y ffurf fodern yn [[Ffrangeg]] yw ''nous '''ai'''mons'') ond mae rhai berfau modern wedi cadw’r ffurf afreolaidd, fel ''je v'''ie'''ns'' (dof) yn erbyn ''nous v'''e'''nons'' (down), a ddaeth o’r [[Lladin]] ''veniō'' a ''venīmus''.\nCrëwyd amser dyfodol newydd ar ferfau Lladin Llafar gan ddefnyddio berfau cyfnerthu. Oherwydd cyfuniad y /b/ a’r /w/, daeth ffurfiau’r dyfodol fel ''amabit'', i swnio’n union fel y ffurfiau perffaith fel ''amauit'', gan gyflwyno amwysedd annerbyniol. Ffurfiwyd dyfodol newydd gyda’r ferf cyfnerthu ''habere'', ''*amare habeo'', yn llythrennol "caru caf". Fe gyfangwyd y ffurf newydd hon gan droi’n olddodiad dyfodol yn yr ieithoedd Romáwns gorllewinol. Gweler enghreifftiau o "byddaf yn caru/cara i" yn yr ieithoedd modern:\nWedi dod o "https://cy.wikipedia.org/wiki/Arbennig:MobileDiff/597510"


Trip fythgofiadwy i ddysgyblion RhCT | Menter Iaith Rhondda Cynon Taf\nTrip fythgofiadwy i ddysgyblion RhCT\nEthan a Beca wedi eu dewis ar gyfer taith fythgofiadwy i Batagonia\nMae Ethan Williams o Ysgol Gartholwg a Beca Ellis o Ysgol Llanhari wedi cael eu dewis i fod yn rhan o grŵp o 25 o bobl ifanc Cymru fydd yn teithio filoedd o filltiroedd ar daith fythgofiadwy i Batagonia fis Hydref 2017, fel rhan o 10fed taith yr Urdd a Mentrau Iaith Cymru i’r Wladfa.\nBydd y bobl ifanc, sydd rhwng 16 a 18 oed, yn dilyn ôl traed tua 200 o ieuenctid eraill sydd wedi cael y profiad o fynd ar daith i’r Wladfa ers 2008.\nCost y daith yw £2,400 y person, ac mae’r gwaith caled o godi arian wedi dechrau yn barod. Bydd Ethan a Beca yn chwilio am nawdd ac yn cynnal llu o weithgareddau dros y misoedd nesaf er mwyn cyrraedd eu targed.\nTra ym Mhatagonia bydd y grŵp yn treulio pythefnos yn dilyn rhaglen o weithgareddau arbennig sydd wedi eu trefnu o flaen llaw. Yn y gorffennol mae’r gweithgareddau wedi cynnwys ymweld â grwpiau henoed, ysgolion a cholegau, blasu Asado, cynnal cyngherddau, cymanfa ganu a noson lawen yn ogystal â chystadlu yn Eisteddfod Chubut.\nMedd Lois Hedd, Swyddog Datblygu Dinbych ac un o arweinyddion y daith i Batagonia yn 2017, “Cawsom lu o geisiadau gwych o bob rhan o Gymru unwaith eto eleni, ac roedd yn anodd dewis y 25 lwcus. Mae’r her i hel yr holl arian sydd ei angen i fynd ar y daith bellach wedi dechrau, ac rydw i’n edrych ymlaen at weld creadigrwydd y bobl ifanc wrth iddynt fynd ati.\n“Yn gorffennol maent wedi llwyddo i godi arian drwy nifer fawr o ddulliau, gan gynnwys cael nawdd gan gwmnïau lleol, trefnu teithiau cerdded, nosweithiau cyri a chwis, cyngherddau mawreddog, sioeau ffasiwn a hyd yn oed cynnig gwersi clocsio!”\nAm fwy o wybodaeth cysylltwch ag Angharad Prys ar 01248 672 107 / 07976 330361 / angharadprys@urdd.org\n•\tUrdd Gobaith Cymru yw sefydliad ieuenctid mwyaf Cymru\n•\tMae gan yr Urdd dros 54,000 o aelodau rhwng 8 a 25 oed\n•\tNod yr Urdd yw rhoi cyfle i blant a phobl ifanc Cymru fyw eu bywydau trwy gyfrwng y Gymraeg, gan ddatblygu hyder a pharch at ei gilydd ac at bobl ar draws y byd\n•\tYmysg y gweithgareddau gynigir gan yr Urdd mae teithiau ac ymweliadau, chwaraeon, Eisteddfodau, cylchgronau, adrannau, aelwydydd a gwersylloedd\n•\tYn 2017, Pen-y-bont ar Ogwr, Taf ac Elái fydd yn croesawu Eisteddfod Genedlaethol yr Urdd.\nCofnodwyd hwn yn Heb Gategori ar 7 Chwefror 2017 gan Golygydd Menter.\n← Dydd Miwsig Cymru – 10.2.17 Hwyl Hanner Tymor →


Efnysien - Wicipedia\n(Ailgyfeiriad oddi wrth Efnisien)\nCymeriad chwedlonol yn yr ail o Bedair Cainc y Mabinogi yw Efnisien, sef chwedl Branwen ferch Llŷr. Mae Efnisien yn fab i Penarddun ac Euroswydd ac felly'n frawd gefaill i Nisien. Yn ogystal, mae'n hanner brawd i Fendigeidfran a'i chwaer Branwen a Manawydan. Yn y chwedl mae Efnisien yn gymeriad aflonydd sy'n cynhyrfu'r dyfroedd ar bob achlysur.\nEfnisien yn torri'r pair (llun gan T. Prytherch)\nDaw Matholwch brenin Iwerddon i ofyn am Franwen yn wraig iddo. Cytunir i'r briodas, ond yn ystod y wledd i'w dathlu mae Efnisien yn cyrraedd y llys. Mae'n ddig na ofynwyd am ei ganiatâd ef cyn trefnu'r briodas, ac mae'n anffurfio meirch Matholwch fel dial. I wneud yn iawn am y sarhad mae Bendigeidfran yn rhoi'r Pair Dadeni i Fatholwch.\nYn Iwerddon mae Branwen yn byw'n gytun gyda Matholwch am gyfnod, a genir mab, Gwern, iddynt, ond yna mae Matholwch yn cofio'r hyn a wnaeth Efnisien i'w geffylau ac yn dial am ei sarhad ar Franwen. Caiff ei gyrru i weithio yn y gegin am dair blynedd, ond mae'n dofi drudwy ac yn ei yrru draw i Brydain gyda neges i Fendigeidfran yn dweud sut y mae'n cael ei thrin. Mae Bendigeidfran a'i fyddin yn croesi i Iwerddon, y fyddin mewn llongau ond Bendigeidfran yn cerdded trwy'r môr, gan ei fod yn gawr na all yr un llong ei gario.\nCynhelir cyfarfod i drafod amodau heddwch. Cyn y cyfarfod â Efnisien i edrych y neuadd. Mae'n cael allan ystryw gan y Gwyddyl sy'n cuddio rhyfelwyr arfog mewn sachau sy'n hongian yno. Mae Efnisien yn gofyn beth sydd yn y sachau. "Blawd ydyw," yw ateb y Gwyddyl, ac felly mae Efnisien yn mynd o sach i sach gan ei bodio a gwasgu pennau'r rhyfelwyr nes bod pob un o'r ddau gant yn farw. Yno mae'n canu englyn dychanol:\nYssit yn y boly hwnn amryw ulawt,\nKeimeit, kynniuyeit, diskynneit yn trin,\nRac kydwyr cad barawt.\nYn ystod y drafodaeth ymddengys fod y Brythoniaid/Cymry yn dechrau meddalu a derbyn amodau heddwch y Gwyddyl, ond mae Efnisien yn rhoi diwedd ar hyn trwy afael yn Gwern, mab Branwen a Matholwch, a'i daflu i'r tân. Rhyfel yw'r canlyniad anochel, a lleddir llawer o filwyr ar y ddwy ochr. Mae'r Gwyddelod yn rhoi cyrff eu rhyfelwyr marw yn y Pair Dadeni, a roddasid i Fatholwch gan Fendigeidfran, i'w adfywio fel y gallent ymladd unwaith eto ac mae'r Brythoniaid yn dechrau colli'r dydd. Mewn un weithred anhunanol sydd mewn gwrthgyferbyniaeth lwyr i'w ran yn yr hanes hyd yno, mae Efnisien yn aberthu ei hun er mwyn arbed y Cymry trwy neidio i mewn i'r Pair a'i ddryllio, gan ladd ei hun yn yr ymdrech gorddynol. Yn y diwedd mae holl wŷr Iwerddon wedi ei lladd, a dim ond saith o fyddin Bendigeidfran sy'n fyw i ddychwelyd i Brydain gyda Branwen. Lladdwyd Bendigeidfran ei hun, ond cyn marw gorchymynodd i'w wŷr dorri ei ben a mynd a'r pen yn ôl gyda hwy.\nMae rhai haneswyr llên yn awgrymu fod cymeriad Efnisien yn seiliedig ar Bricriu Nemthenga yn y chwedl Wyddeleg Fled Bricrenn, ond nid yw pawb yn derbyn hynny.\nIfor Williams (gol.), Pedeir Keinc y Mabinogi (Caerdydd, 1930; sawl argraffiad newydd ers hynny)\nWedi dod o "https://cy.wikipedia.org/w/index.php?title=Efnysien&oldid=1750970"\nLast edited on 27 Ebrill 2016, at 17:34\nNewidiwyd y dudalen hon ddiwethaf ar 27 Ebrill 2016, am 17:34.


Tsieina 2017 Ansawdd Uchel Precision Custom Precision CNC Aluminim Peiriannu Gwneuthurwr a Chyflenwr - Cynhyrchion Cyfanwerthu - Molto Precision Machining Co, Ltd\n2017 Prototeip aluminim Peiriannu CNC Precision Custom Uchel Ansawdd\nMolto Precision peiriannu yn cynnig Custom Precision CNC Peiriannu rhan auto, mae ein cwmni yn wneuthurwr llwyddiannus a chyflenwr, rydym yn neilltuo ein hunain i rannau auto sawl blwyddyn, byddwn yn darparu gwasanaeth rhagorol a phris cystadleuol i chi, rydym yn disgwyl dod yn eich partner hirdymor yn Tsieina.\nPrecision CNC Peiriannu aluminim prototeip\nAtalfa ar gyfer Prototeip Aluminim Peiriannu Precision CNC\nCymorth Technegol ar gyfer Prototeip Aluminim Peiriannu Precision CNC\nMantais y gwasanaethau peirianneg CNC manwl yw gallu creu cyfrolau mawr o rannau cymhleth â chywirdeb cydrannau unigol. Rydym yn profi ein peiriannau'n barhaus i sicrhau bod pob cynnyrch yn cael y manwldeb a'r cywirdeb uchaf sydd ar gael.\nMantais y gwasanaethau peirianneg CNC cywirdeb yw gallu creu cyfrolau mawr o rannau cymhleth gydag unigolyn\ncywirdeb cydrannau. Rydym yn profi ein peiriannau'n barhaus i sicrhau bod pob cynnyrch yn cael y cywirdeb a'r cywirdeb uchaf\nar gael. Mae ein peiriannu manwl a pheiriannu CNC manwl yn cael eu defnyddio ar gyfer amrywiaeth o fetelau a phlastigau, gan gynnwys titaniwm,\ndur, pres a chopr. Rydym yn hyderus yn ein peiriannu manwl ac rydym yn darparu gwasanaethau i rai o ddiwydiannau mwyaf cymhleth y byd.\nHot Tags: 2017 prototeip aluminim peiriant cnc precision uchel o ansawdd uchel, Tsieina, gwneuthurwr, cyflenwr, cyfanwerthu\nPrototeipio Cyflym Titaniwm\nGwasanaeth Prototeipio Pres\nCwmni Mowldio Chwistrellu Plastig


Cyhuddo Plaid Cymru o 'ragrith' dros gyflog byw - BBC Cymru Fyw\nCyhuddo Plaid Cymru o 'ragrith' dros gyflog byw\nDisgrifiad o’r llun, Mae Plaid yn dweud ei fod yn benderfynol o gyflwyno cyflog byw\nMae Plaid Cymru wedi'u cyhuddo o 'ragrith' am nad yw bron 4,000 o weithwyr mewn tri chyngor y mae'r blaid yn eu harwain yn derbyn cyflog byw.\nMae'r Democratiaid Rhyddfrydol wedi disgrifio addewid etholiad cyffredinol Plaid o sicrhau cyflog byw i bawb fel "rhethreg ddiystyr".\nMae'r cyflog byw, sydd yn £7.85 y tu allan i Lundain, yn amcan o gostau byw syml sydd wedi ei gyfrifo gan y Sefydliad Cyflog Byw.\nDywedodd Plaid Cymru ei fod yn benderfynol o gyflwyno cyflog byw.\nYn ei addewid allweddol cyntaf ar gyfer yr etholiad cyffredinol, cyhoeddodd y blaid ym mis Medi y byddai'n gwthio am gyflog byw i bob gweithiwr erbyn 2020.\nAr hyn o bryd, credai fod chwarter gweithwyr Cymru yn ennill llai na'r cyflog byw.\nMae'r blaid wedi ysgrifennu at sefydliadau ac 11 clwb chwaraeon, yn cynnwys Undeb Rygbi Cymru a Chymdeithas Bêl-droed Cymru, yn annog iddynt dalu eu gweithwyr y cyflog byw, yn hytrach na'r isafswm cyflog o £6.50 yr awr.\n'Rhagrith hollol syfrdanol'\nOnd mae'r Democratiaid Rhyddfrydol wedi cael gafael ar ffigyrau sy'n dangos fod cynghorau sy'n cael eu harwain gan Plaid Cymru yng Ngheredigion, Conwy a Gwynedd yn cyflogi 3,986 o weithwyr ar lai na chyflog byw.\nYn ôl ffigyrau'r blaid mae 1,852 o weithwyr Cyngor Gwynedd yn ennill llai na £7.85 yr awr, 1,232 yng Nghonwy a 902 yng Ngheredigion.\nMae Mark Williams, AS y Democratiaid Rhyddfrydol dros Geredigion - sedd sy'n cael ei thargedu gan Blaid Cymru yn etholiad cyffredinol mis Mai - yn dweud bod eu "rhagrith ar y cyflog byw yn hollol syfrdanol".\n"Roedd gan Plaid Cymru'r wyneb i ysgrifennu at sefydliadau yn pregethu iddynt am gyflog byw, ond dyw eu cynghorau nhw ddim yn ei dalu.\n"Dylai Plaid Cymru sortio eu problemau eu hunain cyn rhoi pregeth i bawb arall.\n"Mae'r Democratiaid Rhyddfrydol yn barod yn gweithredu i helpu'r rhai sy'n cael eu talu lleiaf, gan sicrhau fod dros filiwn o weithwyr yng Nghymru yn talu £850 yn llai mewn Treth Incwm o'i gymharu â'r Llywodraeth Lafur diwethaf."\nDywedodd AS Plaid Cymru dros Arfon, Hywel Williams:\n"Mae Plaid Cymru yn gwbl benderfynol i ddarparu cyflog byw.\n"Mae'r Democratiaid Rhyddfrydol yn gyfleus wedi methu crybwyll y camau pendant mae cynghorau a arweinir gan Plaid Cymru wedi'i wneud i fynd i'r afael â'r problemau hyn.\n"Yng Ngwynedd, mae'r cyngor wedi sicrhau codiad cyflog i'r 2,000 o'u gweithwyr ar gyflog isaf wrth dorri biwrocratiaeth yn rolau rheolwyr.\n"Yn ogystal, yng Ngheredigion, ble cymerodd Plaid reolaeth dros y cyngor yn 2012, mae lleihau'r anghydraddoldeb mewn tâl oedd wedi datblygu dan reolaeth y Democratiaid Rhyddfrydol wedi bod yn flaenoriaeth.\n"Mae'r Democratiaid Rhyddfrydol wedi cael pum mlynedd mewn grym i ddarparu cyflog byw fuasai'n sicrhau codiad cyflog ar gyfer 250,000 o weithwyr yng Nghymru. Yn lle hynny, maent wedi dilyn Llywodraeth Dorïaidd sydd wedi torri biliynau o gyllidebau awdurdodau lleol Cymru ac mae miloedd o weithwyr sector gyhoeddus ar draws y DU wedi colli eu swyddi oherwydd hyn."


Ein gwaith gyda Chymdeithas Syndrom Down | Busnes Cymru\nEin gwaith gyda Chymdeithas Syndrom Down\nBusnes teuluol yw Morgan's Hair, Beauty and Wigs. Roedden ni eisiau gweithio gyda Chymdeithas Syndrom Down (DSA) gan fod gan fab perchennog y salon, Jack, syndrom Down ac awtistiaeth. Yn anffodus, nid yw Jac yn gallu cymryd rhan mewn gweithgareddau seiliedig ar waith am fod ei gyflwr mor ddifrifol. Dyna pam rydyn ni wedi ymuno â'r DSA i gynnig y cyfle i berson ifanc sydd â syndrom Down i fod yn rhan o’n busnes ac i’r person ifanc elwa o’r ymwneud cymdeithasol sy’n elfen o drin gwallt. Ar ôl cysylltu â chynllun Ffit i Weithio y DSA a chwrdd ag elusen y DSA, dechreuwyd chwilio am ymgeisydd addas.\nDechreuodd Catrin Davies, 24, weithio yn Morgan’s ar 18 Medi. Mae hi’n gweithio am 3 awr y dydd ddwywaith yr wythnos. Mae gweithgareddau Catrin yn y gwaith yn cynnwys plygu llieiniau, glanhau, golchi gwalltiau, gwneud diodydd i’r cleientiaid, cwrdd â chleientiaid a’u cyfarch, glanhau brwshys a sgubo gwallt. Rydyn ni’n credu ei bod yn bwysig i bobl ifanc sydd â syndrom Down gael cyfle mewn bywyd, i feithrin eu hyder a’u sgiliau pobl a’u helpu i dyfu fel unigolion.\nErs i Catrin gychwyn yn Morgan's mae wedi dod ag egni a hapusrwydd nad ydyn ni wedi’i deimlo o’r blaen i’r salon, mae’n bleser pur cael cydweithio â hi. Mae Catrin yn ddynes ifanc ddeallus iawn sydd â 7 TGAU ar lefel gradd C. Mae hi wastad yn edrych yn fodern a thrwsiadus yn y gwaith ac mae’n dod â gwên i wynebau cynifer o’n cleientiaid. Mae ei gwaith yn drylwyr iawn ac mae hi wastad yn ymdrechu i’r eithaf. Dywed Catrin ei bod hi’n “caru ei rôl yn Morgan's” ac mae wrth ei bodd yn cael ei chyflog bob wythnos. Ein nod yn Morgan's yw gweithio, gobeithio, gyda darparwr hyfforddiant i roi mwy o hyfforddiant i Catrin tuag at yrfa trin gwallt.\nBlog gan Rebecca Morgan-Brennan, Cyfarwyddwr Cwmni Morgan’s Wigs.